title: 2008/647/EB,Euratomas: 2008 m. liepos 15 d. Tarybos sprendimas dėl Europos ekonomikos ir socialinių reikalų komiteto Suomijai atstovaujančio nario skyrimo

text:
8.8.2008

               LT

               Europos Sąjungos oficialusis leidinys

               L 213/37

      TARYBOS SPRENDIMAS

   2008 m. liepos 15 d.
   dėl Europos ekonomikos ir socialinių reikalų komiteto Suomijai atstovaujančio nario skyrimo
   (2008/647/EB, Euratomas)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 259 straipsnį,
   atsižvelgdama į Europos atominės energijos bendrijos steigimo sutartį, ypač jos 167 straipsnį,
   atsižvelgdama į Tarybos sprendimą 2006/651/EB, Euratomas (1),
   atsižvelgdama į Suomijos Vyriausybės pasiūlymą,
   atsižvelgdama į Komisijos nuomonę,
   kadangi atsistatydinus Eero LEHTI tapo laisva viena Europos ekonomikos ir socialinių reikalų komiteto nario vieta,
   NUSPRENDĖ:
   1 straipsnis
   Thomas PALMGREN, Suomen Yrittäjät (Suomijos įmonių federacijos) atstovas tarptautinių santykių reikalais, skiriamas Europos ekonomikos ir socialinių reikalų komiteto nariu likusiam kadencijos laikui iki 2010 m. rugsėjo 20 d.
   2 straipsnis
   Šis sprendimas įsigalioja jo priėmimo dieną.

      Priimta Briuselyje, 2008 m. liepos 15 d.

            Tarybos vardu

            Pirmininkas

         M. BARNIER

      (1)  OL L 269, 2006 9 28, p. 13. Sprendimas su pakeitimais, padarytais Sprendimu 2007/622/EB, Euratomas (OL L 253, 2007 9 28, p. 39).


title: 2012/631/BUSP: 2012 m. spalio 12 d. Politinio ir saugumo komiteto sprendimas EULEX KOSOVO/2/2012, kuriuo pratęsiami Europos Sąjungos teisinės valstybės misijos Kosove, EULEX KOSOVO, vadovo įgaliojimai

text:
16.10.2012

               LT

               Europos Sąjungos oficialusis leidinys

               L 282/45

         POLITINIO IR SAUGUMO KOMITETO SPRENDIMAS EULEX KOSOVO/2/2012
   2012 m. spalio 12 d.
   kuriuo pratęsiami Europos Sąjungos teisinės valstybės misijos Kosove, EULEX KOSOVO (1), vadovo įgaliojimai
   (2012/631/BUSP)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 38 straipsnio trečią dalį,
   atsižvelgdamas į 2008 m. vasario 4 d. Tarybos bendruosius veiksmus 2008/124/BUSP dėl Europos Sąjungos teisinės valstybės misijos Kosove, EULEX KOSOVO (2), ypač į jų 12 straipsnio 2 dalį,
   kadangi:

               (1)

               pagal Bendrųjų veiksmų 2008/124/BUSP 12 straipsnio 2 dalį Politinis ir saugumo komitetas (toliau – PSK) yra įgaliotas laikantis Sutarties 38 straipsnio priimti atitinkamus sprendimus Europos Sąjungos teisinės valstybės misijos Kosove (EULEX KOSOVO) politinės priežiūros ir strateginio vadovavimo jai tikslu, įskaitant sprendimą skirti misijos vadovą;

               (2)

               2012 m. birželio 5 d. Taryba priėmė Sprendimą 2012/291/BUSP (3), kuriuo EULEX KOSOVO pratęsta iki 2014 m. birželio 14 d.;

               (3)

               Sąjungos vyriausiojo įgaliotinio užsienio reikalams ir saugumo politikai (toliau – vyriausiasis įgaliotinis) pasiūlymu 2010 m. liepos 27 d. PSK priėmė Sprendimą 2010/431/BUSP (4), kuriuo EULEX KOSOVO misijos vadovu nuo 2010 m. spalio 15 d. paskirtas Xavier BOUT DE MARNHAC. Jo įgaliojimai Sprendimu EULEX KOSOVO/1/2012 (5) buvo pratęsti iki 2012 m. spalio 14 d.;

               (4)

               2012 m. spalio 4 d. vyriausiasis įgaliotinis pasiūlė pratęsti EULEX KOSOVO misijos vadovo Xavier BOUT DE MARNHAC įgaliojimus iki 2013 m. sausio 31 d.,

         PRIĖMĖ ŠĮ SPRENDIMĄ:
   1 straipsnis
   Europos Sąjungos teisinės valstybės misijos Kosove, EULEX KOSOVO, vadovo Xavier BOUT DE MARNHAC įgaliojimai pratęsiami iki 2013 m. sausio 31 d.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2012 m. spalio 12 d.

            Politinio ir saugumo komiteto vardu

            Pirmininkas

         O. SKOOG

      (1)  Šis pavadinimas nekeičia pozicijų dėl statuso ir atitinka JT ST rezoliuciją 1244 (1999) bei Tarptautinio Teisingumo Teismo nuomonę dėl Kosovo nepriklausomybės deklaracijos.

      (2)  OL L 42, 2008 2 16, p. 92.

      (3)  OL L 146, 2012 6 6, p. 46.

      (4)  OL L 202, 2010 8 4, p. 10.

      (5)  OL L 154, 2012 6 15, p. 24.


title: 2007/1/EB: 2007 m. sausio 1 d. Tarybos sprendimas dėl Europos Bendrijų Komisijos narių skyrimo

text:
4.1.2007

               LT

               Europos Sąjungos oficialusis leidinys

               L 1/4

      TARYBOS SPRENDIMAS

   2007 m. sausio 1 d.
   dėl Europos Bendrijų Komisijos narių skyrimo
   (2007/1/EB)
   EUROPOS SĄJUNGOS TARYBA,
   atsižvelgdama į Aktą dėl Bulgarijos Respublikos ir Rumunijos stojimo sąlygų ir sutarčių, kuriomis yra grindžiama Europos Sąjunga, pritaikomųjų pataisų, ypač į jo 45 straipsnį,
   atsižvelgdama į Europos Parlamento nuomones,
   bendru susitarimu su Komisijos pirmininku,
   NUSPRENDĖ:
   1 straipsnis
   2007 m. sausio 1 d. – 2009 m. spalio 31 d. laikotarpiui Komisijos nariais skiriami:

               Meglena KUNEVA

               Leonard ORBAN.

         2 straipsnis
   Šis sprendimas įsigalioja 2007 m. sausio 1 d.
   3 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje, 2007 m. sausio 1 d.

            Tarybos vardu

            Pirmininkas

         F.-W. STEINMEIER


title: 2012/511/ES: 2012 m. liepos 23 d. Tarybos sprendimas dėl Pagalbos maisto srityje konvencijos pasirašymo Europos Sąjungos vardu

text:
22.9.2012

               LT

               Europos Sąjungos oficialusis leidinys

               L 256/3

         TARYBOS SPRENDIMAS
   2012 m. liepos 23 d.
   dėl Pagalbos maisto srityje konvencijos pasirašymo Europos Sąjungos vardu
   (2012/511/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 214 straipsnio 4 dalį kartu su 218 straipsnio 5 dalimi,
   atsižvelgdama į Europos Komisijos pasiūlymą,
   kadangi:

               (1)

               Sąjunga yra 1999 m. Pagalbos maistu konvencijos (1) (toliau – 1999 m. PMK), kuri turėtų nustoti galioti 2012 m. liepos 1 d., Šalis;

               (2)

               2010 m. lapkričio 17 d. Taryba įgaliojo Komisiją pradėti derybas siekiant susitarti dėl Pagalbos maisto srityje konvencijos (toliau – Konvencija), kurioje būtų pateiktas bei atspindėtas šiuolaikinis požiūris į pagalbą maisto srityje ir kuri pakeistų 1999 m. PMK;

               (3)

               2012 m. balandžio 25 d. derybos sėkmingai baigtos;

               (4)

               Sąjungai naudinga pasirašyti Konvenciją, nes Konvencija padėtų siekti Sutarties dėl Europos Sąjungos veikimo 214 straipsnio 1 dalyje nurodytų humanitarinės pagalbos tikslų;

               (5)

               Konvencija teikiama pasirašyti iki 2012 m. gruodžio 31 d.;

               (6)

               Konvencija turėtų būti pasirašyta Europos Sąjungos vardu su sąlyga, kad ji turi būti sudaryta,

         PRIĖMĖ ŠĮ SPRENDIMĄ:
   1 straipsnis
   Sąjungos vardu leidžiama pasirašyti Pagalbos maisto srityje konvenciją (toliau – Konvencija) su sąlyga, kad Konvencija turi būti sudaryta (2).
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) Sąjungos vardu pasirašyti Konvenciją.
   3 straipsnis
   Šis sprendimas įsigalioja jo priėmimo dieną.

      Priimta Briuselyje 2012 m. liepos 23 d.

            Tarybos vardu

            Pirmininkė

         C. ASHTON

      (1)  OL L 222, 1999 8 24, p. 40.

      (2)  Konvencijos tekstas bus paskelbtas kartu su sprendimu dėl jos sudarymo.


title: 2016 m. balandžio 28 d. Europos Parlamento sprendimas (ES) 2016/1599 dėl bendrosios įmonės ARTEMIS 2014 finansinių metų sąskaitų uždarymo

text:
14.9.2016

               LT

               Europos Sąjungos oficialusis leidinys

               L 246/430

         EUROPOS PARLAMENTO SPRENDIMAS (ES) 2016/1599
   2016 m. balandžio 28 d.
   dėl bendrosios įmonės ARTEMIS 2014 finansinių metų sąskaitų uždarymo
   EUROPOS PARLAMENTAS,

               —

               atsižvelgdamas į bendrosios įmonės ARTEMIS 2014 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl bendrosios įmonės ARTEMIS 2014 finansinių metų metinių ataskaitų, apimančių laikotarpį nuo 2014 m. sausio 1 d. iki 2014 m. birželio 26 d., kartu su bendrosios įmonės atsakymais (1),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2014 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

               —

               atsižvelgdamas į 2016 m. vasario 12 d. Tarybos rekomendaciją dėl patvirtinimo, kad bendroji įmonė įvykdė 2014 finansinių metų biudžetą (05587/2016 – C8-0055/2016),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 209 straipsnį,

               —

               atsižvelgdamas į 2007 m. gruodžio 20 d. Tarybos reglamentą (EB) Nr. 74/2008 dėl bendrosios įmonės ARTEMIS įsteigimo siekiant įgyvendinti įterptųjų kompiuterinių sistemų jungtinę technologijų iniciatyvą (4),

               —

               atsižvelgdamas į 2014 m. gegužės 6 d. Tarybos reglamentą (EB) Nr. 561/2014, įsteigiantį bendrąją įmonę ECSEL (5), ypač į jo 1 straipsnio 2 dalį ir į 12 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (6),

               —

               atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 110/2014 dėl pavyzdinio finansinio reglamento viešojo ir privačiojo sektorių partnerystės įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 209 straipsnyje (7),

               —

               atsižvelgdamas į Darbo tvarkos taisyklių 94 straipsnį ir V priedą,

               —

               atsižvelgdamas į Biudžeto kontrolės komiteto pranešimą (A8-0092/2016),

               1.

               atideda bendrosios įmonės ARTEMIS 2014 finansinių metų sąskaitų uždarymą;

               2.

               paveda Pirmininkui perduoti šį sprendimą bendrosios įmonės ECSEL vykdomajam direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 422, 2015 12 17, p. 9.

      (2)  OL C 422, 2015 12 17, p. 10.

      (3)  OL L 298, 2012 10 26, p. 1.

      (4)  OL L 30, 2008 2 4, p. 52.

      (5)  OL L 169, 2014 6 7, p. 152.

      (6)  OL L 357, 2002 12 31, p. 72.

      (7)  OL L 38, 2014 2 7, p. 2.


title: 2007/372/EB: 2007 m. gegužės 31 d. Komisijos sprendimas, iš dalies keičiantis Sprendimą 2004/20/EB, siekiant Pažangios energetikos vykdomąją įstaigą pakeisti Konkurencingumo ir inovacijų vykdomąja įstaiga

text:
1.6.2007

               LT

               Europos Sąjungos oficialusis leidinys

               L 140/52

      KOMISIJOS SPRENDIMAS

   2007 m. gegužės 31 d.
   iš dalies keičiantis Sprendimą 2004/20/EB, siekiant Pažangios energetikos vykdomąją įstaigą pakeisti Konkurencingumo ir inovacijų vykdomąja įstaiga
   (2007/372/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2002 m. gruodžio 19 d. Tarybos reglamentą (EB) Nr. 58/2003, nustatantį vykdomųjų įstaigų, kurioms pavedamos tam tikros Bendrijos programų valdymo užduotys, įstatus (1),
   kadangi:

               (1)

               Bendrija, siekdama stiprinti augimą ir paversti Europą patrauklesne vieta investicijoms ir darbui, pagal Lisabonos strategiją ekonomikos augimui ir darbo vietų kūrimui ėmė taikyti įvairias priemones, kuriomis siekiama skatinti ir vystyti konkurencingumą bei inovacijas.

               (2)

               Viena minėtų priemonių – tai 2006 m. spalio 24 d. Europos Parlamento ir Tarybos sprendimas 1639/2006/EB dėl Konkurencingumo ir inovacijų bendrosios programos įsteigimo (2007–2013 m.) (2). Konkurencingumo ir inovacijų bendrąja programa (toliau – KNP) siekiama didinti įmonių, ypač mažų ir vidutinių įmonių (toliau – MVĮ), konkurencingumą, skatinti visas inovacijų formas, įskaitant ekologines inovacijas, paspartinti informacinės visuomenės kūrimą, skatinti energijos efektyvumą ir naujų bei atsinaujinančių energijos šaltinių naudojimą. Šių tikslų siekiama įgyvendinant šias specialiąsias programas: Verslininkystės ir inovacijų programą, Informacijos ir ryšių technologijų (IRT) politikos rėmimo programą bei Pažangios energetikos Europai programą.

               (3)

               Be to, pagal Lisabonos strategiją buvo imtasi tokių priemonių, kaip 2006 m. spalio 24 d. Europos Parlamento ir Tarybos reglamentas (EB) Nr. 1692/2006, nustatantis antrąją MARCO POLO programą dėl Bendrijos finansinės paramos teikimo krovininio transporto sistemos atitikčiai aplinkosaugos reikalavimams didinti (MARCO POLO II) ir panaikinantis Reglamentą (EB) Nr. 1382/2003 (3). MARCO POLO II programa siekiama mažinti spūstis, didinti transporto sistemos atitiktį aplinkosaugos standartams ir plėtoti daugiarūšį transportą, tokiu būdu prisidedant prie veiksmingų ir tvarių transporto sistemų kūrimo bei konkurencingumo ir inovacijų, ypač MVĮ, skatinimo Bendrijoje.

               (4)

               Komisijos sprendimu 2004/20/EB (4) buvo įsteigta Pažangios energetikos vykdomoji įstaiga (toliau – PEVĮ), kuriai pavesta administruoti Bendrijos veiksmus, vykdomus energetikos srityje pagal Europos Parlamento ir Tarybos sprendimu Nr. 1230/2003 (5) priimtą 2003–2006 m. pažangios energetikos Europai programą (toliau – 2003–2006 m. PEE programa). Sprendime 2004/20/EB nustatyta, kad PEVĮ savo funkcijas atliktų iki 2008 m. gruodžio 31 d. ir vykdytų sutartis bei teiktų dotacijas pagal 2003–2006 m. PEE programą.

               (5)

               Nepriklausomų konsultantų atliktoje ekonominės naudos analizėje nustatyta, kad būtų ekonomiškiausia, jei veikiančiai PEVĮ ir toliau būtų pavesta vykdyti programos įgyvendinimo užduotis, susijusias su naująja 2007–2013 m. PEE programa.

               (6)

               Atlikus ekonominės naudos analizę taip pat nustatyta, kad būtų veiksmingiau, jei programos įgyvendinimo užduotis, susijusias su Verslininkystės ir inovacijų programa pagal KNP ir MARCO POLO II programa, atliktų vykdomoji įstaiga, tuo tarpu bendrą šių programų valdymą turėtų užtikrinti Komisija.

               (7)

               Kadangi 2007–2013 m. PEE programa buvo įtraukta į KNP, be to, norint užtikrinti projektų įgyvendinimo pagal KNP nuoseklumą, PEVĮ be 2007–2013 m. PEE programos vykdymo turėtų būti pavestos tam tikros įgyvendinimo užduotys, susijusios su Verslininkystės ir inovacijų programa, kuri taip pat yra KNP dalis. Be to, kai kurie MARCO POLO II programos tikslai, kaip antai energijos efektyvumo transporto srityje gerinimas ir poveikio aplinkai mažinimas, sutampa su KNP tikslais (ypač PEE programos tikslais), ir abi programos galėtų pasinaudoti svarbiomis sąsajomis, todėl PEVĮ taip pat turėtų būti įgaliota atlikti kai kurias įgyvendinimo užduotis, susijusias su MARCO POLO II programa.

               (8)

               Siekiant atspindėti papildomas užduotis, PEVĮ turėtų būti pakeista Konkurencingumo ir inovacijų vykdomąja įstaiga.

               (9)

               Todėl reikėtų atitinkamai iš dalies pakeisti Sprendimą 2004/20/EB.

               (10)

               Šiame sprendime išdėstytos nuostatos atitinka Vykdomųjų įstaigų komiteto nuomonę,

         NUSPRENDĖ:
   1 straipsnis
   Sprendimas 2004/20/EB iš dalies keičiamas taip:

               1)

               1 straipsnio 2 dalis pakeičiama taip:
               „2.   Įstaigos pavadinimas – „Konkurencingumo ir inovacijų vykdomoji įstaiga.“ “

               2)

               3 straipsnis pakeičiamas taip:
               „3 straipsnis
               Trukmė
               Įstaiga vykdo užduotis nuo 2004 m. sausio 1 d. iki 2015 m. gruodžio 31 d.“

               3)

               4 straipsnis pakeičiamas taip:
               „4 straipsnis
               Tikslai ir užduotys
               1.   Įstaigai pavedama atlikti toliau nurodytas įgyvendinimo užduotis administruojant Bendrijos veiksmus energetikos, verslininkystės ir inovacijų (įskaitant ekologines inovacijas) bei tvaraus krovininio transporto srityse pagal Europos Parlamento ir Tarybos sprendimu 1639/2006/EB (6) įsteigtą Konkurencingumo ir inovacijų bendrąją programą (2007–2013 m.) (toliau – KNP) ir Europos Parlamento ir Tarybos reglamentu (EB) Nr. 1692/2006 (7) nustatytą antrąją MARCO POLO programą (2007–2013 m.):

                           a)

                           administruoti konkrečių projektų, įgyvendinamų pagal Verslininkystės ir inovacijų programą bei Pažangios energetikos Europai programą, kurios buvo nustatytos Sprendimu 1639/2006/EB, ir MARCO POLO programą, visas įgyvendinimo pakopas, taip pat atlikti šiam tikslui būtinus patikrinimus, priimant atitinkamus sprendimus, jei Komisija suteikia įgaliojimus;

                           b)

                           nustatyti biudžeto pajamų ir išlaidų vykdymo priemones ir, jei Komisija suteikia įgaliojimus, administruoti visus veiksmus, kurių reikia įgyvendinimo priemonėms valdyti, ypač veiksmus, susijusius su sutarčių sudarymu ir dotacijų suteikimu pagal KNP ir antrąją MARCO POLO programą;

                           c)

                           rinkti, nagrinėti ir perduoti Komisijai visą informaciją, kurios reikia vadovaujant KNP ir antrosios MARCO POLO programos įgyvendinimui ir jį vertinant.

                     2.   Įstaiga taip pat administruoja visas įgyvendinimo priemonių, kurias ji yra įgaliota vykdyti pagal toliau išvardytas programas, pakopas:

                           a)

                           Pažangios energetikos Europai programą (2003–2006 m.), nustatytą Europos Parlamento ir Tarybos sprendimu 1230/2003/EB (8);

                           b)

                           MARCO POLO programą (2003–2006 m.), nustatytą Europos Parlamento ir Tarybos reglamentu (EB) Nr. 1382/2003 (9).

                     Su pirmos dalies b punkte nurodytomis įgyvendinimo priemonėmis susijusios Komisijos teisės ir įsipareigojimai perduodami įstaigai.
               3.   Komisija, gavusi Reglamento (EB) Nr. 58/2003 24 straipsniu įsteigto komiteto nuomonę, gali įstaigai pavesti atlikti tokio paties pobūdžio užduotis 1 dalyje nurodytose srityse pagal KNP arba kitas Bendrijos programas, kaip apibrėžta to reglamento 2 straipsnyje.
               4.   Įgaliojimus įstaigai suteikiančiame Komisijos sprendime išsamiai nustatomos visos jai pavedamos užduotys; sprendimas koreguojamas atsižvelgiant į visas papildomas užduotis, kurios gali būti pavestos įstaigai. Komisijos sprendimas bus perduotas susipažinti Reglamento (EB) Nr. 58/2003 24 straipsniu įsteigtam komitetui.

               4)

               6 straipsnis pakeičiamas taip:
               „6 straipsnis
               Dotacijos
               Įstaigai skiriamos dotacijos, kurios įtraukiamos į Europos Bendrijų bendrąjį biudžetą, iš lėšų, skirtų KNP ir antrajai MARCO POLO programai ir prireikus kitoms Bendrijos programoms ar veiksmams, kurių įgyvendinimas pavedamas įstaigai pagal 4 straipsnio 3 dalį.“

               5)

               8 straipsnis pakeičiamas taip:
               „8 straipsnis
               Administracinio biudžeto vykdymas
               Įstaiga vykdo savo administracinį biudžetą pagal Komisijos reglamento (EB) Nr. 1653/2004 nuostatas (10).

         2 straipsnis
   Nuo šio sprendimo priėmimo dienos visos nuorodos į Pažangios energetikos vykdomąją įstaigą reiškia nuorodas į Konkurencingumo ir inovacijų vykdomąją įstaigą.

      Priimta Briuselyje, 2007 m. gegužės 31 d.

            Komisijos vardu

         Günter VERHEUGEN

            Pirmininko pavaduotojas

      (1)  OL L 11, 2003 1 16, p. 1.

      (2)  OL L 310, 2006 11 9, p. 15.

      (3)  OL L 328, 2006 11 24, p. 1.

      (4)  OL L 5, 2004 1 9, p. 85.

      (5)  OL L 176, 2003 7 15, p. 29. Sprendimas su pakeitimais, padarytais Nr. 787/2004/EB (OL L 138, 2004 4 30, p. 12).

      (6)  OL L 310, 2006 11 9, p. 15.

      (7)  OL L 328, 2006 11 24, p. 1.

      (8)  OL L 176, 2003 7 15, p. 29.

      (9)  OL L 196, 2003 8 2, p. 1.“

      (10)  OL L 297, 2004 9 22, p. 6.“


title: 2008/649/EB: 2008 m. liepos 3 d. Komisijos sprendimas, kuriuo priimamas pasiūlytas įsipareigojimas, susijęs su antidempingo tyrimu dėl importuojamų Rusijos kilmės karbamido ir amonio nitrato tirpalų

text:
8.8.2008

               LT

               Europos Sąjungos oficialusis leidinys

               L 213/39

      KOMISIJOS SPRENDIMAS

   2008 m. liepos 3 d.
   kuriuo priimamas pasiūlytas įsipareigojimas, susijęs su antidempingo tyrimu dėl importuojamų Rusijos kilmės karbamido ir amonio nitrato tirpalų
   (2008/649/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1995 m. gruodžio 22 d. Tarybos reglamentą (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių (1) (toliau – pagrindinis reglamentas), ypač į jo 8 ir 9 straipsnius,
   pasikonsultavusi su Patariamuoju komitetu,
   kadangi:
   A.   PROCEDŪRA

               (1)

               Taryba Reglamentu (EB) Nr. 1995/2000 (2) nustatė galutinį antidempingo muitą importuojamiems, inter alia, Rusijos kilmės karbamido ir amonio nitrato (toliau – nagrinėjamasis produktas) tirpalams. Pasibaigus 2005 m. rugsėjo mėn. inicijuotai priemonių galiojimo termino peržiūrai, Taryba Reglamentu (EB) Nr. 1911/2006 (3) penkeriems metams atnaujino galiojančio dydžio priemones.

               (2)

               2006 m. gruodžio 19 d. Komisija Europos Sąjungos oficialiajame leidinyje
                   (4) paskelbė pranešimą apie dalinės tarpinės antidempingo priemonių, taikomų importuojamam Rusijos kilmės karbamido ir amonio nitrato tirpalui, peržiūros, kuriai atlikti prašymą pateikė Rusijos akcinė bendrovė Mineral and Chemical Company EuroChem, esanti bendrovių Novomoskovskiy Azot ir Nevinnomyssky Azot kontroliuojančiąja bendrove (toliau – eksportuojantis gamintojas), inicijavimą.

               (3)

               Tarybos reglamente (EB) Nr. 238/2008 (5) išdėstyti su eksportuojančiu gamintoju susijusios dalinės tarpinės peržiūros metu nustatyti galutiniai faktai ir išvados. Dalinės tarpinės peržiūros metu eksportuojantis gamintojas pareiškė norą pasiūlyti įsipareigojimą dėl kainos, bet per pagrindinio reglamento 8 straipsnio 2 dalyje nustatytą laikotarpį jam nepavyko pateikti pakankamai pagrįsto pasiūlymo. Tačiau, kaip nurodyta minėtame Reglamente, Taryba manė, kad dėl Reglamento (EB) Nr. 238/2008 57 ir 58 konstatuojamosiose dalyse nurodytų priežasčių eksportuojančiam gamintojui turėtų būti suteikta išskirtinė galimybė baigti rengti įsipareigojimo pasiūlymą per 10 kalendorinių dienų nuo šio reglamento įsigaliojimo. Paskelbus minėtą Reglamentą ir per šiame reglamente nustatytą 10 dienų laikotarpį eksportuojantis gamintojas pateikė priimtiną įsipareigojimo dėl kainos pasiūlymą pagal pagrindinio reglamento 8 straipsnio 1 dalį.

         B.   ĮSIPAREIGOJIMAS

               (4)

               Eksportuojantis gamintojas pasiūlė nagrinėjamąjį produktą, kurio KN kodas yra 3102 80 00, parduoti tokiomis kainomis arba viršijant kainas, kurios pašalina žalingą dempingo poveikį. Be to, pateiktame pasiūlyme numatytas minimalios kainos indeksavimas pagal nagrinėjamojo produkto viešą tarptautinį kotiravimą, jeigu nagrinėjamojo produkto kaina labai skirtųsi. Eksportuojantis gamintojas taip pat pasiūlė laikytis tam tikros kiekybinės normos, kad būtų išvengta importuojamo produkto poveikio kainoms Prancūzijoje, nes šios šalies kainos yra indeksavimo pagrindas. Bendras kiekybinės normos lygmuo yra nustatytas apie 10 % nagrinėjamojo produkto suvartojimo Bendrijoje.

               (5)

               Be to, siekdamas sumažinti kainos pažeidimo riziką, atsirandančią dėl kryžminės kainų kompensacijos, eksportuojantis gamintojas pasiūlė neparduoti produkto, kuriam taikomi įsipareigojimai, tiems Europos bendrijos pirkėjams, kuriems jie parduoda kitus produktus, išskyrus tam tikrus produktus, dėl kurių eksportuojantis gamintojas įsipareigojo laikytis konkretaus kainos režimo.

               (6)

               Eksportuojantis gamintojas taip pat reguliariai teiks Komisijai išsamią informaciją apie jo eksportą į Bendriją, kad Komisija galėtų veiksmingai stebėti, kaip laikomasi įsipareigojimo. Be to, eksportuojančio gamintojo pardavimo struktūra yra tokia, kad, Komisijos manymu, pavojus, jog bus bandoma vengti prisiimto įsipareigojimo, yra nedidelis.

               (7)

               Paskelbus šį įsipareigojimo pasiūlymą, Bendrijos pramonė pateikė prieštaravimus dėl siūlomo įsipareigojimo. Bendrijos pramonė teigė, kad nagrinėjamojo produkto kainos yra nepastovios ir kad minimalios kainos, kuri pagrįsta nagrinėjamojo produkto kotiruojama kaina, indeksavimas neveiksmingas visomis rinkos sąlygomis, ypač tai netiktų pasiūlos valdomoje rinkoje, t. y. rinkos sąlygomis, kai dėl esamos didelės pasiūlos pirkėjas gali nustatyti kainą. Todėl Bendrijos pramonė pasiūlė minimalios kainos indeksavimą grįsti gamtinių dujų kaina, kuria remiamasi Vaidhauze (Waidhaus). Tačiau, kalbant apie tai, reikia pabrėžti, kad gamtinių dujų kaina pagrįstas indeksavimas šiuo atveju nelaikomas galimu dėl silpnos nagrinėjamojo produkto ir gamtinių dujų kainos sąsajos. Dėl Bendrijos pramonės argumentų, kad dabar taikomas indeksavimas bus neveiksmingas pasiūlos valdomoje rinkoje, pabrėžiama, kad Komisija stebės šio įsipareigojimo vykdymą ir, jeigu bus prima facie įrodymų, kad šis įsipareigojimas tapo neveiksmingas, Komisija nedelsdama imsis taisyti padėtį, kaip nustatyta 11 konstatuojamojoje dalyje.

               (8)

               Bendrijos pramonė taip pat tvirtino, kad kiekybinės normos lygis būtų per aukštas ir prašė jį nustatyti ne didesnį, kaip 3 % viso suvartojimo Bendrijoje. Teigta, kad eksportuojantis gamintojas, padidinęs apimtį, galėtų daryti poveikį kainoms Bendrijos rinkoje, ir taip minimalios kainos indeksavimą jis padarytų neveiksmingą. Šiuo atžvilgiu reikia pabrėžti, kad buvo nustatytas toks kiekybinės normos lygis, kuris, manoma, turėjo i) patenkinamai riboti pavojų, kad eksportuojantis gamintojas darytų poveikį kainoms Prancūzijos rinkoje ir taip indeksavimo formulę padarytų neveiksmingą; ii) būti gana aukštas, kad įsipareigojimas tuo pačiu metu būtų įgyvendinamas. Be to, Bendrijos pramonei nepavyko pagrįsti savo argumento, kaip bet koks kiekis, viršijantis 3 % viso suvartojimo Bendrijoje, turėtų žalingą poveikį kainai.

               (9)

               Bendrijos pramonė dar pasiūlė nustatyti „progresinę kiekybinę normą“, pagal kurią kiekybinė eksportuojančio gamintojo norma kasmet didėtų, ir tai priklausytų nuo to, kaip eksportuojantis gamintojas laikosi įsipareigojimo. Tačiau šis pasiūlymas atmestas, nes vienintelis kiekybinės normos tikslas yra apriboti pavojų daryti poveikį kainai, kuria pagrįstas minimalios kainos indeksavimas. Reikia taip pat pabrėžti, kad, jeigu įsipareigojimo nebūtų laikomasi, įsipareigojimo priėmimas galėtų būti atšauktas.

               (10)

               Atsižvelgiant į tai, kas pirmiau išdėstyta, Rusijos eksportuojančio gamintojo pasiūlytas įsipareigojimas yra priimtinas.

               (11)

               Tačiau dėl specifinių šio įsipareigojimo veiksnių (t. y. ypač dėl indeksavimo formulės) Komisija reguliariai vertins įsipareigojimo įgyvendinamumą. Vertindama įgyvendinamumą Komisija atsižvelgs į šiuos ir, prireikus, į kitus kriterijus: nagrinėjamojo produkto kainą Prancūzijos rinkoje, indeksavimo formulės koeficiento lygį, eksportuojančio gamintojo pardavimo kainą, kurią jis nurodo ketvirčio pardavimo ataskaitose, Bendrijos pramonės pelningumą. Ypač jeigu šiame įgyvendinamumo vertinime būtų nurodyta, kad Bendrijos pramonės pelningumo mažėjimas susijęs su įsipareigojimu, Komisija pagal pagrindinio reglamento 8 straipsnio 9 dalį nedelsdama sieks atšaukti priimtą įsipareigojimą.

               (12)

               Kad Komisija galėtų veiksmingai stebėti, kaip bendrovės laikosi prisiimto įsipareigojimo, nuo antidempingo muito bus atleidžiama, jeigu atitinkamai muitinei pateikiant išleidimo į laisvą apyvartą prašymą i) pateikiama įsipareigojimo sąskaita faktūra, kurioje nurodomi visi Tarybos reglamento (EB) Nr. 789/2008 (6) priede išvardyti duomenys; ii) importuotas prekes pagamino, išsiuntė ir joms sąskaitas tiesiogiai išrašė minėtos bendrovės pirmam nepriklausomam pirkėjui Bendrijoje; ir iii) muitinei deklaruotos ir pristatytos prekės tiksliai atitinka su įsipareigojimu susijusioje sąskaitoje faktūroje esantį aprašymą. Jei tokia sąskaita faktūra nepateikiama arba ji neatitinka muitinei pristatytos prekės, turi būti sumokėtas atitinkamo dydžio antidempingo muitas.

               (13)

               Siekiant užtikrinti, kad toliau būtų laikomasi šio įsipareigojimo, Reglamentu (EB) Nr. 789/2008 importuotojai taip pat buvo informuoti, kad, jei nesilaikys tame reglamente nustatytų sąlygų arba jei Komisija atšauks priimtą įsipareigojimą, gali atsirasti su atitinkamais sandoriais susijusi skola muitinei.

               (14)

               Jeigu įsipareigojimas pažeidžiamas arba atšaukiamas, arba jeigu Komisija atšaukia priimtą įsipareigojimą, laikantis pagrindinio reglamento 9 straipsnio 4 dalies nustatytas antidempingo muitas yra savaime taikomas pagal pagrindinio reglamento 8 straipsnio 9 dalį,

         NUSPRENDĖ:
   1 straipsnis
   Priimamas toliau nurodyto eksportuojančio gamintojo įsipareigojimas, susijęs su antidempingo tyrimu dėl importuojamų Rusijos kilmės karbamido ir amonio nitrato mišinių, kurie yra vandeninio arba amoniakinio tirpalo pavidalo.

               Šalis

               Bendrovė

               Papildomas TARIC kodas

               Rusija

               Akcinė bendrovė (AB) Mineral and Chemical Company „Eurochem“, Eurochem grupės narė (Maskva, Rusija), prekėms, gaminamoms su ja susijusios bendrovės AB NAK Azot (Novomoskovskas, Rusija) arba su ja susijusios bendrovės AB Nevinnomyssky Azot (Nevinomyskas, Rusija), ar parduotoms pirmam nepriklausomam pirkėjui Bendrijoje arba toms pačioms prekėms, parduotoms bendrovės Eurochem Trading GmbH (Cugas, Šveicarija) pirmam nepriklausomam pirkėjui Bendrijoje

               A885

         2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Briuselyje, 2008 m. liepos 3 d.

            Komisijos vardu

         Peter MANDELSON

            Komisijos narys

      (1)  OL L 56, 1996 3 6, p. 1. Reglamentas su paskutiniais pakeitimais, padarytais Reglamentu (EB) Nr. 2117/2005 (OL L 340, 2005 12 23, p. 17).

      (2)  OL L 238, 2000 9 22, p. 15. Reglamentas su pakeitimais, padarytais Reglamentu (EB) Nr. 1675/2003 (OL L 238, 2003 9 25, p. 4).

      (3)  OL L 365, 2006 12 21, p. 26.

      (4)  OL C 311, 2006 12 19, p. 51.

      (5)  OL L 75, 2008 3 18, p. 14.

      (6)  Žr. šio Oficialiojo leidinio p. 14.


title: 2014/310/BUSP: 2014 m. gegužės 26 d. Politinio ir saugumo komiteto sprendimas EUCAP Sahel Mali/1/2014 dėl Europos Sąjungos BSGP misijos Malyje (EUCAP Sahel Mali) vadovo skyrimo

text:
3.6.2014

               LT

               Europos Sąjungos oficialusis leidinys

               L 164/43

         POLITINIO IR SAUGUMO KOMITETO SPRENDIMAS EUCAP SAHEL MALI/1/2014
   2014 m. gegužės 26 d.
   dėl Europos Sąjungos BSGP misijos Malyje (EUCAP Sahel Mali) vadovo skyrimo

      (2014/310/BUSP)

   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 38 straipsnio trečią pastraipą,
   atsižvelgdamas į 2014 m. balandžio 15 d. Tarybos sprendimą 2014/219//BUSP dėl Europos Sąjungos BSGP misijos Malyje (EUCAP Sahel Mali) (1), ypač į jo 7 straipsnio 1 dalį,
   kadangi:

               (1)

               vadovaujantis Sprendimu 2014/219/BUSP, Politinis ir saugumo komitetas pagal Sutarties 38 straipsnį yra įgaliotas priimti atitinkamus sprendimus EUCAP Sahel Mali misijos politinės kontrolės ir strateginio vadovavimo jai tikslais, įskaitant sprendimą paskirti misijos vadovą;

               (2)

               Sąjungos vyriausiasis įgaliotinis užsienio reikalams ir saugumo politikai pasiūlė skirti Albrecht CONZE EUCAP Sahel Mali misijos vadovu nuo 2014 m. gegužės 26 d. iki 2015 m. sausio 14 d.,

         PRIĖMĖ ŠĮ SPRENDIMĄ:
   1 straipsnis
   Albrecht CONZE skiriamas EUCAP Sahel Mali (EUCAP Sahel Mali) misijos vadovu nuo 2014 m. gegužės 26 d. iki 2015 m. sausio 14 d.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2014 m. gegužės 26 d.

            Politinio ir saugumo komiteto vardu

            Pirmininkas

         W. STEVENS

      (1)  OL L 113, 2014 4 16, p. 21.


title: 2015 m. sausio 19 d. Tarybos sprendimas (BUSP) 2015/76, kuriuo pradedama Europos Sąjungos BSGP misija Malyje (EUCAP Sahel Mali) ir iš dalies keičiamas Sprendimas 2014/219/BUSP

text:
20.1.2015

               LT

               Europos Sąjungos oficialusis leidinys

               L 13/5

         TARYBOS SPRENDIMAS (BUSP) 2015/76
   2015 m. sausio 19 d.
   kuriuo pradedama Europos Sąjungos BSGP misija Malyje (EUCAP Sahel Mali) ir iš dalies keičiamas Sprendimas 2014/219/BUSP
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 28 straipsnį, 42 straipsnio 4 dalį ir 43 straipsnio 2 dalį,
   atsižvelgdama į 2014 m. balandžio 15 d. Tarybos sprendimą 2014/219/BUSP dėl Europos Sąjungos BSGP misijos Malyje (EUCAP Sahel Mali) (1), ypač į jo 4 straipsnį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2014 m. balandžio 15 d. Taryba priėmė Sprendimą 2014/219/BUSP;

               (2)

               2014 m. spalio 14 d. Taryba patvirtino EUCAP Sahel Mali operacijos koncepciją;

               (3)

               gavus civilinių operacijų vado rekomendaciją ir EUCAP Sahel Mali pasiekus pirminį operacinį pajėgumą, misija turėtų būti pradėta 2015 m. sausio 15 d. ir turėtų galioti 24 mėnesius;

               (4)

               Sprendimu 2014/219/BUSP buvo numatyta 5 500 000 EUR orientacinė finansavimo suma pirmiesiems devyniems mėnesiams nuo jo įsigaliojimo. Reikėtų nustatyti naują orientacinę finansavimo sumą 2015 m. sausio 15 d. prasidedančiam dvylikos mėnesių laikotarpiui. Todėl reikėtų iš dalies pakeisti Sprendimą 2014/219/BUSP;

               (5)

               EUCAP Sahel Mali bus vykdoma aplinkybėmis, kurios gali pablogėti ir galėtų kliudyti pasiekti Europos Sąjungos sutarties 21 straipsnyje nustatytus Sąjungos išorės veiksmų tikslus,

         PRIĖMĖ ŠĮ SPRENDIMĄ:
   1 straipsnis
   Europos Sąjungos BSGP misija Malyje (EUCAP Sahel Mali) pradedama 2015 m. sausio 15 d.
   2 straipsnis
   EUCAP Sahel Mali civilinių operacijų vadas įgaliojamas nedelsiant pradėti vykdyti misiją.
   3 straipsnis
   Sprendimo 2014/219/BUSP 14 straipsnio 1 dalis pakeičiama taip:

      „1.   Orientacinė finansavimo suma, skirta su EUCAP Sahel Mali susijusioms išlaidoms nuo 2014 m. balandžio 15 d. iki 2015 m. sausio 14 d. padengti, yra 5 500 000 EUR. Orientacinė finansavimo suma, skirta su EUCAP Sahel Mali susijusioms išlaidoms nuo 2015 m. sausio 15 d. iki 2016 m. sausio 14 d. padengti, yra 11 400 000 EUR. Sprendimą dėl vėlesnių laikotarpių orientacinės finansavimo sumos priima Taryba.“

   4 straipsnis
   Šis sprendimas įsigalioja jo priėmimo dieną.
   Jis taikomas nuo 2015 m. sausio 15 d.

      Priimta Briuselyje 2015 m. sausio 19 d.

            Tarybos vardu

            Pirmininkė

         F. MOGHERINI

      (1)  OL L 113, 2014 4 16, p. 21.


title: 2013/86/ES: 2013 m. vasario 12 d. Tarybos sprendimas dėl Kartachenos biosaugos protokolo Nagojos ir Kvala Lumpūro papildomo protokolo dėl atsakomybės ir žalos atlyginimo sudarymo Europos Sąjungos vardu  Tekstas svarbus EEE

text:
19.2.2013

               LT

               Europos Sąjungos oficialusis leidinys

               L 46/1

      TARYBOS SPRENDIMAS

   2013 m. vasario 12 d.
   dėl Kartachenos biosaugos protokolo Nagojos ir Kvala Lumpūro papildomo protokolo dėl atsakomybės ir žalos atlyginimo sudarymo Europos Sąjungos vardu
   (Tekstas svarbus EEE)
   (2013/86/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 192 straipsnį kartu su 218 straipsnio 6 dalies a punktu,
   atsižvelgdama į Europos Komisijos pasiūlymą,
   atsižvelgdama į Europos Parlamento pritarimą (1),
   kadangi:

               (1)

               Biologinės įvairovės konvencijos Kartachenos biosaugos protokolo (2) (toliau – Protokolas) 27 straipsnyje numatyta, kad Šalių konferencijos, kuri yra ir Protokolo šalių susitikimas (toliau – COP/MOP), pirmajame susitikime turi būti inicijuotas tarptautinių atsakomybės nustatymo ir žalos, padarytos dėl pakitusių gyvų organizmų judėjimo per sieną, atlyginimo taisyklių ir procedūrų rengimo procesas;

               (2)

               2007 m. birželio mėn. Taryba priėmė sprendimą, kuriuo Komisija įgaliota derybose dėl atsakomybės ir žalos atlyginimo Sąjungos vardu pagal tam tikrus derybinius nurodymus derėtis Sąjungos kompetencijai priklausančiais klausimais. 2008 m. spalio mėn. šio įgaliojimo galiojimas pratęstas iki galutinių derybų etapų pabaigos;

               (3)

               Per COP/MOP penktąjį susitikimą Nagojoje, Japonijoje, Sąjunga vienbalsiai parėmė galutinį kompromisinį Kartachenos biosaugos protokolo Nagojos ir Kvala Lumpūro papildomo protokolo dėl atsakomybės ir žalos atlyginimo (toliau – Papildomas protokolas) pasiūlymą, nes jis, jos nuomone, neprieštaravo sutartoms Sąjungos pozicijoms ir Komisijai pateiktiems derybiniams nurodymams;

               (4)

               2010 m. spalio 15 d. COP/MOP penktosios sesijos baigiamajame plenariniame posėdyje Papildomas protokolas buvo priimtas;

               (5)

               2010 m. gruodžio 20 d. Taryba palankiai įvertino Papildomo protokolo priėmimą;

               (6)

               remiantis 2011 m. gegužės 6 d. Tarybos sprendimu (3), Papildomą protokolą Sąjunga pasirašė 2011 m. gegužės 11 d. su sąlyga, kad jis bus sudarytas vėliau;

               (7)

               pagal Biologinės įvairovės konvencijos (4) 34 straipsnį visi tos konvencijos protokolai turi būti ratifikuoti, priimti arba patvirtinti valstybių ir regioninių ekonominės integracijos organizacijų;

               (8)

               Sąjunga ir jos valstybės narės turėtų siekti kuo greičiau deponuoti Papildomo protokolo ratifikavimo, priėmimo ar patvirtinimo dokumentus;

               (9)

               Papildomu protokolu prisidedama prie Sąjungos aplinkos politikos tikslų įgyvendinimo;

               (10)

               todėl Papildomas protokolas turėtų būti patvirtintas Sąjungos vardu,

         PRIĖMĖ ŠĮ SPRENDIMĄ:
   1 straipsnis
   Sąjungos vardu patvirtinamas Kartachenos biosaugos protokolo Nagojos ir Kvala Lumpūro papildomas protokolas dėl atsakomybės ir žalos atlyginimo.
   Papildomo protokolo tekstas pridedamas prie šio sprendimo.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) Sąjungos vardu, kiek tai susiję su Sąjungos kompetencijai priklausančiais klausimais, deponuoti Papildomo protokolo 18 straipsnyje numatytą patvirtinimo dokumentą (5). Tuo pat metu šis (-e) įgaliotas (-i) asmuo (-enys) deponuoja šio sprendimo priede pateiktą deklaraciją pagal Biologinės įvairovės konvencijos 34 straipsnio 3 dalį.
   3 straipsnis
   Šis sprendimas įsigalioja jo priėmimo dieną.

      Priimta Briuselyje 2013 m. vasario 12 d.

            Tarybos vardu

            Pirmininkas

         M. NOONAN

      (1)  Dar nepaskelbtas Oficialiajame leidinyje.

      (2)  OL L 201, 2002 7 31, p. 50.

      (3)  Dar nepaskelbtas Oficialiajame leidinyje.

      (4)  OL L 309, 1993 12 13, p. 3.

      (5)  Papildomo protokolo įsigaliojimo datą Europos Sąjungos oficialiajame leidinyje paskelbs Tarybos generalinis sekretoriatas.

      PRIEDAS

         EUROPOS SĄJUNGOS DEKLARACIJA PAGAL BIOLOGINĖS ĮVAIROVĖS KONVENCIJOS 34 STRAIPSNIO 3 DALĮ

      „Europos Sąjunga pareiškia, kad pagal Sutartį dėl Europos Sąjungos veikimo, ypač jos 191 straipsnį, ji yra kompetentinga sudaryti tarptautinius susitarimus ir įgyvendinti juose numatytus įsipareigojimus, kurie padeda siekti šių tikslų:

                  —

                  išlaikyti, saugoti ir gerinti aplinkos kokybę,

                  —

                  saugoti žmonių sveikatą,

                  —

                  apdairiai ir racionaliai naudoti gamtos išteklius,

                  —

                  remti tarptautinio lygio priemones, skirtas regioninėms ar pasaulinėms aplinkos problemoms spręsti, visų pirma kovai su klimato kaita.

            Be to, Europos Sąjunga priima Sąjungos lygmeniu teisminio bendradarbiavimo civilinėse bylose priemones siekdama užtikrinti tinkamą vidaus rinkos veikimą.
      Europos Sąjunga pareiškia, kad ji jau priėmė jos valstybėms narėms privalomas teisines priemones, apimančias šiuo Papildomu protokolu reglamentuojamus klausimus. Sąjungos kompetencija pagal savo pobūdį yra linkusi nuolat vystytis. Laikydamasi Biologinės įvairovės konvencijos Kartachenos biosaugos protokolo 20 straipsnio 3 dalies a punkte nurodytų įpareigojimų, Sąjunga nuolat atnaujins teisinių dokumentų, kurie jau perduoti Biologinės saugos informacijos centrui, sąrašą.
      Europos Sąjunga atsako už pagal šį Papildomą protokolą kylančių įsipareigojimų, kuriems taikoma galiojanti Sąjungos teisė, vykdymą.“

      VERTIMAS

         KARTACHENOS BIOSAUGOS PROTOKOLO NAGOJOS IR KVALA LUMPŪRO PAPILDOMAS PROTOKOLAS DĖL ATSAKOMYBĖS IR ŽALOS ATLYGINIMO

      ŠIO PAPILDOMO PROTOKOLO ŠALYS,
      BŪDAMOS Biologinės įvairovės konvencijos Kartachenos biosaugos protokolo (toliau – Protokolas) Šalys,
      ATSIŽVELGDAMOS į Rio de Žaneiro deklaracijos dėl aplinkos ir plėtros 13 principą,
      DAR KARTĄ PATVIRTINDAMOS Rio de Žaneiro deklaracijos dėl aplinkos ir plėtros 15 principe minimą atsargumo principą,
      PRIPAŽINDAMOS būtinybę parengti pagal Protokolą tinkamas atsakomąsias priemones žalos atveju ar esant realiai žalos tikimybei,
      REMDAMOSI Protokolo 27 straipsniu,
      SUSITARĖ:
      1 straipsnis
      Tikslas
      Šio Papildomo protokolo tikslas – prisidėti prie biologinės įvairovės išsaugojimo ir tausaus naudojimo (atsižvelgiant ir į pavojų žmogaus sveikatai) ir tuo tikslu nustatyti tarptautines taisykles ir procedūras atsakomybės ir žalos, susijusios su gyvaisiais modifikuotais organizmais, atlyginimo srityje.
      2 straipsnis
      Vartojami terminai
      1.   Šiame Papildomame protokole vartojami terminai, nurodyti Biologinės įvairovės konvencijos (toliau – Konvencija) 2 straipsnyje ir Protokolo 3 straipsnyje.
      2.   Be to, šiame Papildomame protokole:
      a)   Protokolo Šalių pasitarimui prilygstanti Šalių konferencija– Konvencijos Šalių konferencija, kuri yra ir Protokolo Šalių pasitarimas;
      b)   žala– neigiamas poveikis biologinės įvairovės išsaugojimui ir tausiam naudojimui (atsižvelgiant ir į pavojų žmogaus sveikatai),
      c)   subjektas– tiesiogiai ar netiesiogiai gyvąjį modifikuotą organizmą kontroliuojantis asmuo, kuris, kai tinkama ir nustatyta nacionalinės teisės aktais, gali būti, inter alia, leidimo turėtojas, asmuo, kuris gyvąjį modifikuotą organizmą pateikė rinkai, kūrėjas, gamintojas, pranešantis subjektas, eksportuotojas, importuotojas, vežėjas ar tiekėjas;
      d)   atsakomosios priemonės– pagrįsti veiksmai, kuriais siekiama:

                  a)

                  atkurti biologinę įvairovę, kad būtų atkurta tokia (arba beveik tokia) būklė, kuri buvo iki tol, kai buvo padaryta žala; o jei kompetentingos institucijos nusprendžia, kad tai neįmanoma;

                  b)

                  atkurti biologinę įvairovę, inter alia, pakeičiant prarastą biologinę įvairovę kitais biologinės įvairovės komponentais toms pačioms ar kitoms reikmėms toje pačioje arba atitinkamai kitoje vietoje.

            3.   Didelis neigiamas poveikis nustatomas atsižvelgiant į tokius veiksnius:

                  a)

                  ilgalaikius arba nuolatinius pokyčius, vertinamus kaip pokyčiai, kurie nebus natūraliai pašalinti per pagrįstą laikotarpį;

                  b)

                  kokybinius ar kiekybinius pokyčius, kurie neigiamai veikia biologinės įvairovės komponentus;

                  c)

                  biologinės įvairovės komponentų galimybes aprūpinti gėrybėmis ir teikti paslaugas;

                  d)

                  bet kokio neigiamo poveikio žmogaus sveikatai mastą atsižvelgiant į Protokolą.

            3 straipsnis
      Taikymo sritis
      1.   Šis Papildomas protokolas taikomas žalai, kurią sukelia gyvieji modifikuoti organizmai, kurių kilmė susijusi su tarpvalstybiniu judėjimu. Gyvieji modifikuoti organizmai yra organizmai, kurie:

                  a)

                  skirti tiesiogiai naudoti kaip maistas ar pašaras arba perdirbimui;

                  b)

                  skirti ribotam naudojimui;

                  c)

                  skirti apgalvotai išleisti į aplinką.

            2.   Numatyto tarpvalstybinio judėjimo atžvilgiu šis Papildomas protokolas taikomas žalai, kuri padaroma dėl bet kokio patvirtinto 1 dalyje nurodytų gyvųjų modifikuotų organizmų naudojimo.
      3.   Be to, šis Papildomas protokolas taikomas ir žalai, kuri padaroma dėl nenumatyto tarpvalstybinio judėjimo, kaip nurodyta Protokolo 17 straipsnyje, taip pat žalai, kuri padaroma dėl neteisėto tarpvalstybinio judėjimo, kaip nurodyta Protokolo 25 straipsnyje.
      4.   Šis Papildomas protokolas taikomas žalai, kuri padaroma dėl gyvųjų modifikuotų organizmų tarpvalstybinio judėjimo po to, kai Papildomas protokolas įsigaliojo Šaliai, į kurios jurisdikciją organizmas patenka tarpvalstybinio judėjimo atveju.
      5.   Šis Papildomas protokolas taikomas žalai, atsiradusiai vietovėse, kurios priklauso Šalių nacionalinei jurisdikcijai.
      6.   Šalys gali vadovautis jų nacionalinėje teisėje išdėstytais kriterijais, kad galėtų šalinti žalą, atsiradusią jų nacionalinei jurisdikcijai priklausančioje teritorijoje.
      7.   Nacionalinės teisės aktai, kuriais įgyvendinamas šis Papildomas protokolas, taikomas ir žalai, susijusiai su gyvųjų modifikuotų organizmų tarpvalstybiniu judėjimu iš valstybių, kurios nėra Šalys.
      4 straipsnis
      Priežastinis ryšys
      Priežastinis ryšys tarp žalos ir konkrečių gyvųjų modifikuotų organizmų nustatomas pagal nacionalinę teisę.
      5 straipsnis
      Atsakomosios priemonės
      1.   Šalys reikalauja, kad atitinkamas subjektas ar subjektai žalos atveju, atsižvelgiant į kompetentingos institucijos reikalavimus:

                  a)

                  nedelsiant praneštų kompetentingai institucijai;

                  b)

                  įvertintų žalą; ir

                  c)

                  imtųsi reikiamų atsakomųjų priemonių.

            2.   Kompetentinga institucija:

                  a)

                  nustato, dėl kurio subjekto kaltės padaryta žala;

                  b)

                  įvertina žalą; ir

                  c)

                  nustato, kokių atsakomųjų priemonių turėtų imtis subjektas.

            3.   Jeigu remiantis atitinkama informacija, įskaitant turimą mokslinę informaciją arba Biosaugos informacijos centro turimą informaciją, esama didelės tikimybės, kad žala bus padaryta, jei nebus laiku imtasi atsakomųjų priemonių, subjektas privalo imtis reikiamų atsakomųjų priemonių, kad tokios žalos būtų išvengta.
      4.   Kompetentinga institucija gali įgyvendinti tinkamas atsakomąsias priemones, visų pirma, kai to nepadaro subjektas.
      5.   Kompetentinga institucija turi teisę iš subjekto atgauti žalos vertinimo ir bet kokių tokių atitinkamų atsakomųjų priemonių įgyvendinimo sąnaudas bei išlaidas ir susijusias sąnaudas bei išlaidas. Šalys savo nacionalinės teisės aktuose gali numatyti tokias situacijas, kai gali būti nereikalaujama, kad subjektas prisiimtų sąnaudas bei išlaidas.
      6.   Kompetentingos institucijos sprendimas, kuriuo reikalaujama, kad subjektas imtųsi atsakomųjų priemonių, turėtų būti tinkamai pagrįstas. Apie tokį sprendimą subjektui turėtų būti pranešta. Nacionalinės teisės aktuose numatomi žalos atlyginimo būdai, įskaitant galimybę tokius sprendimus peržiūrėti administracine ar teismine tvarka. Kompetentinga institucija pagal nacionalinės teisės aktus taip pat informuoja subjektą apie galimus žalos atlyginimo būdus. Pasinaudojimas tokiais žalos atlyginimo būdais netrukdo kompetentingai institucijai tinkamomis aplinkybėmis imtis atsakomųjų priemonių, nebent nacionalinės teisės aktuose nustatyta kitaip.
      7.   Įgyvendindamos šį straipsnį ir siekdamos apibrėžti tinkamas atsakomąsias priemones, kurių turi reikalauti ar imtis kompetentingos institucijos, Šalys gali prireikus įvertinti, ar atsakomosios priemonės jau numatytos jų civilinę atsakomybę reglamentuojančiuose nacionalinės teisės aktuose.
      8.   Atsakomosios priemonės įgyvendinamos pagal nacionalinės teisės aktus.
      6 straipsnis
      Išimtys
      1.   Šalys savo nacionalinės teisės aktuose gali numatyti tokias išimtis:

                  a)

                  neįveikiamas aplinkybes arba force majeure; ir

                  b)

                  karo veiksmus arba pilietinius neramumus.

            2.   Šalys savo nacionalinės teisės aktuose gali numatyti bet kokias kitas išimtis ar sušvelninimo nuostatas, kurias jos mano esant tinkamas.
      7 straipsnis
      Terminai
      Šalys savo nacionalinės teisės aktuose gali numatyti:

                  a)

                  santykinius ir (arba) absoliučius terminus, įskaitant taikomus veiksmams, susijusiems su atsakomosiomis priemonėmis; ir

                  b)

                  laikotarpio, kuriam taikomas terminas, pradžią.

            8 straipsnis
      Finansiniai apribojimai
      Šalys savo nacionalinės teisės aktuose gali numatyti finansines sąnaudų ir išlaidų, susijusių su atsakomosiomis priemonėmis, padengimo ribas.
      9 straipsnis
      Regreso teisė
      Šis Papildomas protokolas neapriboja jokios regreso ar kompensavimo teisės, kuria subjektas gali pasinaudoti prieš bet kurį kitą asmenį.
      10 straipsnis
      Finansinė garantija
      1.   Šalys pasilieka teisę savo nacionalinėje teisėje numatyti finansinio saugumo nuostatas.
      2.   1 dalyje nurodyta teise Šalys, atsižvelgdamos į tris paskutines Protokolo konstatuojamąsias dalis, naudojasi taip, kad tai būtų suderinama su jų teisėmis ir pareigomis pagal tarptautinę teisę.
      3.   Protokolo Šalių pasitarimui prilygstančios Šalių konferencijos pirmajame susitikime po Papildomo protokolo įsigaliojimo reikalaujama, kad Sekretoriatas atliktų išsamų tyrimą, kuris, inter alia, būtų skirtas:

                  a)

                  finansinio saugumo mechanizmų sąlygoms;

                  b)

                  tokių mechanizmų ekonominio ir socialinio poveikio, taip pat poveikio aplinkai (ypač besivystančiose šalyse) vertinimui; ir

                  c)

                  tinkamų subjektų, kurie užtikrintų finansinį saugumą, nustatymui.

            11 straipsnis
      Valstybių atsakomybė už tarptautinio masto pažeidimus
      Šis Papildomas protokolas neturi įtakos bendrosios tarptautinės teisės taisyklėse nustatytoms valstybių teisėms ir įsipareigojimams, susijusiems su valstybių atsakomybe už tarptautinio masto pažeidimus.
      12 straipsnis
      Įgyvendinimas ir santykis su civiline atsakomybe
      1.   Šalys savo nacionalinės teisės aktuose numato žalai taikomas taisykles ir procedūras. Kad galėtų vykdyti šį įsipareigojimą, Šalys numato atsakomąsias priemones pagal šį Papildomą protokolą ir atitinkamai gali:

                  a)

                  taikyti savo galiojančius nacionalinės teisės aktus, įskaitant, kai taikytina, bendrąsias civilinę atsakomybę reglamentuojančias taisykles ir procedūras;

                  b)

                  šiuo tikslu taikyti arba rengti civilinės atsakomybės taisykles ir procedūras; arba

                  c)

                  taikyti arba rengti ir viena, ir kita.

            2.   Siekdamos savo nacionalinės teisės aktuose, reglamentuojančiuose civilinę atsakomybę už materialinę ar asmeninę žalą, susijusią su 2 straipsnio 2 dalies b punkte apibrėžta žala, nustatyti tinkamas taisykles ir procedūras, Šalys:

                  a)

                  toliau taiko savo galiojančius civilinę atsakomybę reglamentuojančius bendruosius teisės aktus;

                  b)

                  rengia ir taiko arba toliau taiko civilinę atsakomybę reglamentuojančius teisės aktus būtent tuo tikslu; arba

                  c)

                  rengia ir taiko arba toliau taiko ir viena, ir kita.

            3.   Rengdamos civilinės atsakomybės teisės aktus, nurodytus 1 ar 2 dalies b arba c punktuose, Šalys, inter alia, įtraukia nuostatas, susijusias su:

                  a)

                  žala;

                  b)

                  atsakomybės standartu, įskaitant atsakomybę be kaltės arba nustatyta kalte grindžiamą atsakomybę;

                  c)

                  atsakomybės perkėlimu, kai tinkama;

                  d)

                  teise pareikšti ieškinius.

            13 straipsnis
      Vertinimas ir peržiūra
      Protokolo Šalių pasitarimui prilygstanti Šalių konferencija atlieka šio Papildomo protokolo veiksmingumo peržiūrą praėjus penkeriems metams po jo įsigaliojimo ir po to kas penkerius metus su sąlyga, kad Šalys pateikė informaciją, dėl kurios tokia peržiūra būtina. Peržiūra atliekama atsižvelgiant į Protokolo 35 straipsnyje nurodytą vertinimą ir peržiūrą, nebent šio Papildomo protokolo Šalys nuspręstų kitaip. Per pirmąją peržiūrą peržiūrimas 10 ir 12 straipsnių veiksmingumas.
      14 straipsnis
      Protokolo Šalių pasitarimui prilygstanti Šalių konferencija
      1.   Atsižvelgiant į Konvencijos 32 straipsnio 2 dalį, Protokolo Šalių pasitarimui prilygstanti Šalių konferencija yra ir šio Papildomo protokolo Šalių pasitarimas.
      2.   Protokolo Šalių pasitarimui prilygstanti Šalių konferencija nuolat peržiūri, kaip įgyvendinamas šis Papildomas protokolas, ir, remdamasi savo įgaliojimais, priima sprendimus, reikalingus jo veiksmingam įgyvendinimui skatinti. Konferencija vykdo šiuo Papildomu protokolu jai pavestas funkcijas ir, mutatis mutandis, Protokolo 29 straipsnio 4 dalies a ir f punktais jai pavestas funkcijas.
      15 straipsnis
      Sekretoriatas
      Sekretoriatas, įsteigtas pagal Konvencijos 24 straipsnį, yra ir šio Papildomo protokolo sekretoriatas.
      16 straipsnis
      Konvencijos ir Protokolo ryšys
      1.   Šiuo Papildomu protokolu Protokolas papildomas, tačiau juo nekeičiamas ir netaisomas.
      2.   Šis Papildomas protokolas neturi įtakos jo Šalių teisėms ir pareigoms pagal Konvenciją ir Protokolą.
      3.   Jeigu šiame Papildomame protokole nenumatyta kitaip, Konvencijos ir Protokolo nuostatos mutatis mutandis taikomos šiam Papildomam protokolui.
      4.   Nedarant poveikio 3 dalies nuostatoms, šis Papildomas protokolas neturi poveikio Šalies teisėms ir pareigoms pagal tarptautinę teisę.
      17 straipsnis
      Pasirašymas
      Šis Papildomas protokolas Protokolo Šalims pateikiamas pasirašyti 2011 m. kovo 7 d.–2012 m. kovo 6 d. Jungtinių Tautų būstinėje Niujorke.
      18 straipsnis
      Įsigaliojimas
      1.   Šis Papildomas protokolas įsigalioja devyniasdešimtą dieną po to, kai Šalys arba regioninės ekonominės integracijos organizacijos, kurios yra Protokolo Šalys, deponuoja keturiasdešimtą ratifikavimo, priėmimo, patvirtinimo ar prisijungimo dokumentą.
      2.   Po to, kai deponuojamas keturiasdešimtas dokumentas, kaip nurodyta 1 dalyje, valstybei ar regioninei ekonominės integracijos organizacijai, kuri ratifikuoja, priima ar patvirtina šį Papildomą protokolą arba prie jo prisijungia, jis įsigalioja vėlesnę iš šių dviejų datų: devyniasdešimtą dieną po datos, kai ta valstybė ar regioninė ekonominės integracijos organizacija deponuoja savo ratifikavimo, priėmimo, patvirtinimo ar prisijungimo dokumentą, arba tą dieną, kai Protokolas įsigalioja tai valstybei ar regioninei ekonominės integracijos organizacijai.
      3.   Pagal 1 ir 2 dalį joks regioninės ekonominės integracijos organizacijos deponuotas dokumentas nėra vertinamas kaip dokumentas, papildantis dokumentus, kuriuos deponavo tos organizacijos valstybės narės.
      19 straipsnis
      Išlygos
      Šiam Papildomam protokolui negali būti taikomos jokios išlygos.
      20 straipsnis
      Pasitraukimas
      1.   Praėjus dvejiems metams po to, kai šis Papildomas protokolas įsigaliojo kuriai nors Šaliai, ta Šalis, depozitarui pateikusi pranešimą raštu, bet kuriuo metu iš šio Papildomo protokolo gali pasitraukti.
      2.   Pasitraukimas įsigalioja praėjus vieneriems metams nuo tos dienos, kai depozitaras gavo pranešimą, arba vėliau – tą dieną, kuri gali būti nurodyta pranešime apie pasitraukimą.
      3.   Laikoma, kad bet kuri šalis, kuri iš Protokolo pasitraukia pagal Protokolo 39 straipsnį, pasitraukia ir iš šio Papildomo protokolo.
      21 straipsnis
      Autentiški tekstai
      Šio Papildomo protokolo originalas, kurio tekstai anglų, arabų, ispanų, kinų, prancūzų ir rusų kalbomis turi tokią pat teisinę galią, deponuojamas Jungtinių Tautų Generaliniam Sekretoriui.
      TAI PATVIRTINDAMI toliau nurodyti tinkamai įgalioti asmenys pasirašė šį Papildomą protokolą.

         PRIIMTA du tūkstančiai dešimtų metų spalio penkioliktą dieną Nagojoje.


title: 2017 m. balandžio 25 d. Tarybos sprendimas (ES) 2017/730 dėl Europos Sąjungos ir Brazilijos Federacinės Respublikos susitarimo pasikeičiant laiškais pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVIII straipsnį dėl nuolaidų pakeitimo Kroatijos Respublikos sąraše jai stojant į Europos Sąjungą sudarymo

text:
26.4.2017

               LT

               Europos Sąjungos oficialusis leidinys

               L 108/1

         TARYBOS SPRENDIMAS (ES) 2017/730
   2017 m. balandžio 25 d.
   dėl Europos Sąjungos ir Brazilijos Federacinės Respublikos susitarimo pasikeičiant laiškais pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVIII straipsnį dėl nuolaidų pakeitimo Kroatijos Respublikos sąraše jai stojant į Europos Sąjungą sudarymo
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 6 dalies antros pastraipos a punkto v papunkčiu,
   atsižvelgdama į Europos Komisijos pasiūlymą,
   atsižvelgdama į Europos Parlamento pritarimą (1),
   kadangi:

               (1)

               2013 m. liepos 15 d. Taryba įgaliojo Komisiją pradėti derybas su tam tikromis kitomis Pasaulio prekybos organizacijos narėmis pagal 1994 m. Bendrojo susitarimo dėl muitų tarifų ir prekybos (toliau – GATT 1994) XXIV straipsnio 6 dalį, į Sąjungą stojant Kroatijos Respublikai;

               (2)

               Komisija vedė derybas vadovaudamasi Tarybos priimtais derybų nurodymais;

               (3)

               pabaigus tas derybas 2016 m. liepos 12 d. parafuotas Europos Sąjungos ir Brazilijos Federacinės Respublikos susitarimas pasikeičiant laiškais pagal GATT 1994 XXIV straipsnio 6 dalį ir XXVIII straipsnį dėl nuolaidų pakeitimo Kroatijos Respublikos sąraše jai stojant į Europos Sąjungą (toliau – Susitarimas);

               (4)

               Susitarimas pasirašytas 2016 m. lapkričio 25 d. Sąjungos vardu su sąlyga, kad jis bus sudarytas vėliau, remiantis Tarybos sprendimu (ES) 2016/1995 (2);

               (5)

               Susitarimas turėtų būti patvirtintas,

         PRIĖMĖ ŠĮ SPRENDIMĄ:
   1 straipsnis
   Sąjungos vardu patvirtinamas Europos Sąjungos ir Brazilijos Federacinės Respublikos susitarimas pasikeičiant laiškais pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVIII straipsnį dėl nuolaidų pakeitimo Kroatijos Respublikos sąraše jai stojant į Europos Sąjungą.
   Susitarimo tekstas pridedamas prie šio sprendimo.
   2 straipsnis
   Tarybos pirmininkas paskiria asmenį (-is), įgaliotą (-us) Sąjungos vardu pateikti Susitarime numatytą pranešimą ir taip išreikšti Sąjungos sutikimą laikytis Susitarimo. (3)

   3 straipsnis
   Šis sprendimas įsigalioja jo priėmimo dieną.

      Priimta Liuksemburge 2017 m. balandžio 25 d.

            Tarybos vardu

            Pirmininkas

         I. BORG

      (1)  Europos Parlamentas savo pritarimą dėl susitarimo sudarymo pateikė 2017 m. kovo 15 d.

      (2)  2016 m. lapkričio 11 d. Tarybos sprendimas (ES) 2016/1995 dėl Europos Sąjungos ir Brazilijos Federacinės Respublikos susitarimo pasikeičiant laiškais pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVIII straipsnį dėl nuolaidų pakeitimo Kroatijos Respublikos sąraše jai stojant į Europos Sąjungą pasirašymo Europos Sąjungos vardu (OL L 308, 2016 11 16, p. 1).

      (3)  Susitarimo įsigaliojimo datą Europos Sąjungos oficialiajame leidinyje paskelbs Tarybos Generalinis sekretoriatas.


title: 2015 m. vasario 10 d. Tarybos sprendimas (ES) 2015/238 dėl Europos Sąjungos ir Seišelių Respublikos susitarimo dėl žvejybos laivų, plaukiojančių su Seišelių vėliava, veiklos galimybių ir jūrų biologinių išteklių naudojimo Europos Sąjungos jurisdikcijai priklausančiuose Majoto vandenyse, sudarymo Europos Sąjungos vardu

text:
16.2.2015

               LT

               Europos Sąjungos oficialusis leidinys

               L 40/1

         TARYBOS SPRENDIMAS (ES) 2015/238
   2015 m. vasario 10 d.
   dėl Europos Sąjungos ir Seišelių Respublikos susitarimo dėl žvejybos laivų, plaukiojančių su Seišelių vėliava, veiklos galimybių ir jūrų biologinių išteklių naudojimo Europos Sąjungos jurisdikcijai priklausančiuose Majoto vandenyse, sudarymo Europos Sąjungos vardu
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 43 straipsnį kartu su 218 straipsnio 6 dalies a punktu ir 7 dalimi,
   atsižvelgdama į Europos Komisijos pasiūlymą,
   atsižvelgdama į Europos Parlamento pritarimą,
   kadangi:

               (1)

               2012 m. liepos 11 d. Europos Vadovų Taryba priėmė sprendimą (2012/419/ES) (1), kuriuo nuo 2014 m. sausio 1 d. iš dalies keičiamas Majoto statusas Europos Sąjungos atžvilgiu. Nuo tos dienos Majotas nebėra užjūrio šalis ar teritorija, bet tampa Sąjungos atokiausiu regionu, kaip apibrėžta Sutarties dėl Europos Sąjungos veikimo (toliau – SESV) 349 straipsnyje;

               (2)

               Taryba įgaliojo Komisiją Sąjungos vardu derėtis dėl Susitarimo su Seišelių Respublika dėl žvejybos laivų, plaukiojančių su Seišelių vėliava, veiklos galimybių ir jūrų biologinių išteklių naudojimo Sąjungos vandenyse, t. y. išskirtinėje ekonominėje zonoje prie Majoto krantų;

               (3)

               Europos Sąjungos ir Seišelių Respublikos susitarimas dėl žvejybos laivų, plaukiojančių su Seišelių vėliava, veiklos galimybių ir jūrų biologinių išteklių naudojimo Europos Sąjungos jurisdikcijai priklausančiuose Majoto vandenyse (toliau – Susitarimas) buvo pasirašytas vadovaujantis Tarybos sprendimu 2014/331/ES (2) ir yra laikinai taikomas nuo 2014 m. gegužės 20 d.;

               (4)

               Susitarimu įsteigtas Jungtinis komitetas, atsakingas už jo taikymo priežiūrą. Be to, laikydamasis Susitarimo, Jungtinis komitetas gali patvirtinti tam tikrus Susitarimo pakeitimus. Siekiant palengvinti tokių pakeitimų patvirtinimą, tikslinga Komisiją įgalioti, laikantis konkrečių sąlygų, juos patvirtinti taikant supaprastintą procedūrą;

               (5)

               kad Majoto valdžios institucijos galėtų įgyvendinti bendros žuvininkystės (toliau – BŽP) politikos taisykles nuo dienos, kurią Majotas tampa atokiausiu regionu, būtina nustatyti atitinkamą administracinę sistemą, kontrolę, fizinę infrastruktūrą ir numatyti atitinkamų pajėgumų didinimą. Tai padės nenukrypti nuo reikalavimo laikytis Sąjungos tarptautinių įsipareigojimų teikti ataskaitas;

               (6)

               Majoto žuvininkystės institucijoms turėtų būti teikiamos būtinos finansinės priemonės, tam naudojant laivų savininkų tiesiogiai Majotui mokamų mokesčių lėšas. Toks sprendimas dar labiau tinka, atsižvelgiant į susidariusį stiprų Seišelių laivyno ir Prancūzijos atokiausio regiono Majoto vietos bendruomenės ryšį. Seišelių žvejybos laivynas Majoto vandenyse kelerius metus vykdė veiklą pagal Majoto ir laivų savininkų susitarimą, pagal kurį laivų savininkai mokėjo Majotui licencijos mokestį už žvejybą jo vandenyse. Siekiant išlaikyti žvejybos operacijų ir su jomis susijusios naudos Majotui tęstinumą, reikėtų, kad visi su leidimais ir sužvejotų žuvų kiekiu pagal šį susitarimą susiję mokesčiai būtų tiesiogiai naudingi Majoto vietos bendruomenei;

               (7)

               Susitarimas turėtų būti patvirtintas,

         PRIĖMĖ ŠĮ SPRENDIMĄ:
   1 straipsnis
   Sąjungos vardu patvirtinamas Europos Sąjungos ir Seišelių Respublikos susitarimas dėl žvejybos laivų, plaukiojančių su Seišelių vėliava, veiklos galimybių ir jūrų biologinių išteklių naudojimo Europos Sąjungos jurisdikcijai priklausančiuose Majoto vandenyse (3).
   2 straipsnis
   1.   Prancūzijai leidžiama rinkti atokiausiam regionui Majotui skirtus mokesčius, susijusius su leidimais ir sužvejotu kiekiu, taip pat kitus mokesčius, kuriuos turi mokėti žvejybos laivų, plaukiojančių su Seišelių vėliava, operatoriai, atsižvelgiant į leidimą vykdyti veiklą ir naudoti jūrų biologinius išteklius Sąjungos vandenyse prie Majoto krantų pagal Susitarimo priedo III skyriaus 1 skirsnio 8 ir 9 punktų ir 2 skirsnio nuostatas. Tas pajamas Prancūzija naudoja atitinkamai administracinei sistemai ir fizinei infrastruktūrai kurti, kontrolei nustatyti ir atitinkamiems pajėgumams didinti, kad Majoto administracija atitiktų BŽP reikalavimus.
   2.   Prancūzija Komisijai pateikia išsamius banko sąskaitos duomenis.
   3.   Kiekvienų Susitarimo įgyvendinimo metų pabaigoje Prancūzija Komisijai pateikia išsamią mokėjimų, kuriuos atliko leidimą žvejoti gavę laivai, ir tų mokėjimų panaudojimo ataskaitą.
   3 straipsnis
   Tarybos pirmininkas Sąjungos vardu pateikia Susitarimo 19 straipsnyje numatytą pranešimą (4).
   4 straipsnis
   Remiantis priedo nuostatomis ir sąlygomis Europos Komisija įgaliojama Sąjungos vardu Susitarimo pakeitimus patvirtinti Jungtiniame komitete.
   5 straipsnis
   Šis sprendimas įsigalioja jo priėmimo dieną.

      Priimta Briuselyje 2015 m. vasario 10 d.

            Tarybos vardu

            Pirmininkas

         E. RINKĒVIČS

      (1)  2012 m. liepos 11 d. Europos Vadovų Tarybos sprendimas 2012/419/ES, kuriuo iš dalies keičiamas Majoto statusas Europos Sąjungos atžvilgiu (OL L 204, 2012 7 31, p. 131).

      (2)  2014 m. balandžio 14 d. Tarybos sprendimas 2014/331/ES dėl Europos Sąjungos ir Seišelių Respublikos susitarimo dėl žvejybos laivų, plaukiojančių su Seišelių vėliava, veiklos galimybių ir jūrų biologinių išteklių naudojimo Europos Sąjungos jurisdikcijai priklausančiuose Majoto vandenyse, pasirašymo Europos Sąjungos vardu ir laikino taikymo (OL L 167, 2014 6 6, p. 1).

      (3)  Susitarimas paskelbtas OL L 167, 2014 6 6, p. 4 kartu su sprendimu dėl pasirašymo.

      (4)  Susitarimo įsigaliojimo datą Tarybos Generalinis sekretoriatas paskelbs Europos Sąjungos oficialiajame leidinyje.

      PRIEDAS

         Įgaliojimų taikymo sritis ir Sąjungos pozicijos, kurios turi būti laikomasi Jungtiniame komitete, nustatymo procedūra

                  1.

                  Komisija įgaliojama vesti derybas su Seišelių Respublika ir atitinkamais atvejais laikantis šio priedo 3 punkto susitarti dėl Susitarimo pakeitimų, susijusių su šiais klausimais:

                              a)

                              žvejybos galimybių pakartotinio įvertinimo ir koregavimo pagal Susitarimo 9 straipsnį;

                              b)

                              Susitarimo ir priedo techninių nuostatų persvarstymo, įskaitant techninių VMS taisyklių pagal Susitarimo priedo 6 priedėlio 10 punktą persvarstymą.

                  2.

                  Pagal Susitarimo 8 straipsnį įsteigtame Jungtiniame komitete Komisija:

                              a)

                              veikia vadovaudamasi Sąjungos tikslais, kurių siekiama vykdant BŽP;

                              b)

                              laikosi 2012 m. kovo 19 d. Tarybos išvadų dėl Komisijos komunikato dėl bendros žuvininkystės politikos išorės aspekto;

                              c)

                              propaguoja pozicijas, kurios suderinamos su atitinkamomis regioninių žuvininkystės valdymo organizacijų patvirtintomis taisyklėmis.

                  3.

                  Kai numatyta sprendimą dėl 1 dalyje nurodytų Susitarimo pakeitimų priimti Jungtinio komiteto posėdžio metu, imamasi būtinų priemonių, kad pozicijoje, kuri bus pareikšta Sąjungos vardu, būtų atsižvelgta į Komisijai pateiktą naujausią statistinę, biologinę ir kitą susijusią informaciją.
                  Šiuo tikslu, remdamosi šia informacija, Komisijos tarnybos, likus pakankamai laiko iki atitinkamo Jungtinio komiteto posėdžio, perduoda Tarybai arba jos parengiamiesiems organams apsvarstyti ir patvirtinti parengiamąjį dokumentą, kuriame išdėstyta išsami informacija apie numatomą Sąjungos poziciją.
                  Jei kituose posėdžiuose, įskaitant vietoje rengiamus posėdžius, neįmanoma pasiekti susitarimo, kad Sąjungos pozicijoje būtų atsižvelgta į naujausią informaciją, klausimas perduodamas Tarybai arba jos parengiamiesiems organams.
                  Komisijos prašoma tinkamu laiku imtis visų priemonių, kurios būtinos siekiant tęsti tolesnę veiklą, susijusią su Jungtinio komiteto sprendimu, be kita ko, atitinkamais atvejais paskelbti atitinkamą sprendimą Europos Sąjungos oficialiajame leidinyje ir pateikti pasiūlymų, kurie būtini tokiam sprendimui įgyvendinti.


title: 2011/233/ES: 2011 m. balandžio 5 d. Europos Parlamento ir Tarybos sprendimas dėl Europos prisitaikymo prie globalizacijos padarinių fondo lėšų skyrimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą (Lenkijos paraiška „EGF/2010/013 PL/Podkarpackie machinery“ )

text:
13.4.2011

               LT

               Europos Sąjungos oficialusis leidinys

               L 98/13

         EUROPOS PARLAMENTO IR TARYBOS SPRENDIMAS
   2011 m. balandžio 5 d.
   dėl Europos prisitaikymo prie globalizacijos padarinių fondo lėšų skyrimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą (Lenkijos paraiška „EGF/2010/013 PL/Podkarpackie machinery“)
   (2011/233/ES)
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Sutartį dėl Europos Sąjungos veikimo,
   atsižvelgdami į 2006 m. gegužės 17 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės ir patikimo finansų valdymo (1), ypač į jo 28 punktą,
   atsižvelgdami į 2006 m. gruodžio 20 d. Europos Parlamento ir Tarybos reglamentą (EB) Nr. 1927/2006, įsteigiantį Europos prisitaikymo prie globalizacijos padarinių fondą (2), ypač į jo 12 straipsnio 3 dalį,
   atsižvelgdami į Europos Komisijos pasiūlymą,
   kadangi:

               (1)

               Europos prisitaikymo prie globalizacijos padarinių fondas (toliau – EGF) įsteigtas siekiant teikti papildomą paramą darbuotojams, atleistiems iš darbo dėl su globalizacija susijusių esminių pasaulio prekybos sistemos struktūrinių pokyčių, ir padėti jiems vėl integruotis į darbo rinką.

               (2)

               EGF taikymo sritis buvo išplėsta – nuo 2009 m. gegužės 1 d. galima teikti paraiškas dėl paramos darbuotojams, atleistiems iš darbo dėl tiesioginio pasaulinės finansų ir ekonomikos krizės poveikio.

               (3)

               2006 m. gegužės 17 d. tarpinstituciniame susitarime numatyta galimybė mobilizuoti EGF lėšas, neviršijant nustatytos didžiausios metinės 500 mln. EUR ribos.

               (4)

               2010 m. balandžio 27 d. Lenkija pateikė paraišką mobilizuoti EGF lėšas dėl darbuotojų atleidimo trijose įmonėse, kurios vykdo veiklą NACE 2 red. 28 skyriaus (mašinų ir įrangos gamyba) sektoriuje NUTS II lygmens Pakarpatės (PL32) regione, o iki 2010 m. rugpjūčio 4 d. pateikė papildomos informacijos. Ši paraiška atitinka finansinei paramai taikomus reikalavimus, kaip nustatyta Reglamento (EB) Nr. 1927/2006 10 straipsnyje. Todėl Komisija siūlo mobilizuoti 453 570 EUR sumą.

               (5)

               EGF lėšos turėtų būti skirtos finansinei paramai pagal Lenkijos pateiktą paraišką suteikti,

         PRIĖMĖ ŠĮ SPRENDIMĄ:
   1 straipsnis
   2011 m. finansinių metų Europos Sąjungos bendrajame biudžete iš Europos prisitaikymo prie globalizacijos padarinių fondo skiriama 453 570 EUR įsipareigojimų ir mokėjimų asignavimų suma.
   2 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Strasbūre 2011 m. balandžio 5 d.

            Europos Parlamento vardu

            Pirmininkas

         J. BUZEK

            Tarybos vardu

            Pirmininkė

         GYŐRI E.

      (1)  OL C 139, 2006 6 14, p. 1.

      (2)  OL L 406, 2006 12 30, p. 1.


title: 2008/435/EB: 2008 m. birželio 6 d. Tarybos sprendimas dėl Regionų komiteto dviejų Prancūzijai atstovaujančių narių skyrimo

text:
12.6.2008

               LT

               Europos Sąjungos oficialusis leidinys

               L 153/35

      TARYBOS SPRENDIMAS

   2008 m. birželio 6 d.
   dėl Regionų komiteto dviejų Prancūzijai atstovaujančių narių skyrimo
   (2008/435/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 263 straipsnį,
   atsižvelgdama į Prancūzijos Vyriausybės pasiūlymą,
   kadangi:

               (1)

               2006 m. sausio 24 d. Taryba priėmė Sprendimą 2006/116/EB (1) dėl Regionų komiteto narių ir pakaitinių narių skyrimo laikotarpiui nuo 2006 m. sausio 26 d. iki 2010 m. sausio 25 d.

               (2)

               Pasibaigus Alfred ALMONT ir Olivier BENTRAND įgaliojimų terminui, tapo laisvos dvi Regionų komiteto narių vietos,

         NUSPRENDĖ:
   1 straipsnis
   Likusiam kadencijos laikui iki 2010 m. sausio 25 d. Regionų komiteto nariais skiriami:

               —

               Alfred ALMONT, Conseiller municipal de Schoelcher (įgaliojimų keitimas),

               —

               Olivier BERTRAND, Conseiller municipal de Saint-Sylvain de Bellegarde (įgaliojimų keitimas).

         2 straipsnis
   Šis sprendimas įsigalioja jo priėmimo dieną.

      Priimta Liuksemburge, 2008 m. birželio 6 d.

            Tarybos vardu

            Pirmininkas

         A. VIZJAK

      (1)  OL L 56, 2006 2 25, p. 75.


title: 2001 m. sausio 22 d. Tarybos Sprendimas dėl Politinio ir saugumo komiteto įsteigimo

text:
Svarbus teisinis pranešimas

|

32001D0078

Oficialusis leidinys L 027 , 30/01/2001 p. 0001 - 0003

		Tarybos sprendimas2001 m. sausio 22 d.dėl Politinio ir saugumo komiteto įsteigimo(2001/78/BUSP)EUROPOS SĄJUNGOS TARYBA,atsižvelgdama į Europos Sąjungos sutartį, ypač į jos 28 straipsnio 1 dalį,atsižvelgdama į Europos bendrijos steigimo sutartį, ypač į jos 207 straipsnį,prisimindama Europos Sąjungos sutarties 25 straipsnį,kadangi:(1) Europos Vadovų Taryba Helsinkyje iš principo sutarė įsteigti Politinį ir saugumo komitetą ir, remiantis šiomis išvadomis, Tarybos sprendimu 2000/143/BUSP [1] buvo įsteigtas laikinasis Politinis ir saugumo komitetas.(2) 2000 m. gruodžio 7–11 d. Europos Vadovų Taryba Nicoje pasiekė susitarimą dėl nuolatinio Politinio ir saugumo komiteto įsteigimo, nustatydama jo vaidmenį, veiklos sąlygas ir funkcijas.(3) Laikantis Nicoje posėdžiavusios Europos Vadovų Tarybos gairių, šis komitetas turėtų būti pasirengęs pradėti savo darbą.(4) Turėtų būti visiškai gerbiamas visų valstybių narių atstovavimo Sąjungoje principas,NUSPRENDĖ:1 straipsnisKaip Sutarties 25 straipsnyje nurodyto komiteto nuolatinis darinys įsteigiamas Politinis ir saugumo komitetas (toliau – Komitetas).2 straipsnisKomiteto vaidmuo, veiklos sąlygos ir funkcijos yra apibūdinti priede, kuris atitinka Nicoje posėdžiavusios Europos Vadovų Tarybos patvirtintą pirmininkaujančios valstybės narės pranešimą.3 straipsnisŠis sprendimas įsigalioja nuo jo priėmimo dienos.4 straipsnisŠis sprendimas skelbiamas Oficialiajame leidinyje.Priimta Briuselyje, 2001 m. sausio 22 d.Tarybos varduPirmininkėA. Lindh[1] 2000 m. vasario 14 d. Tarybos sprendimas 2000/143/BUSP dėl laikinojo Politinio ir saugumo komiteto įsteigimo (OL L 49, 2000 2 22, p. 1).--------------------------------------------------PRIEDASPOLITINIS IR SAUGUMO KOMITETASPagal Helsinkyje patvirtintą nusistatymą Politiniam ir saugumo komitetui (PSK) skiriamas svarbus vaidmuo formuojant Europos saugumo ir gynybos politiką (ESGP) ir bendrą užsienio ir saugumo politiką (BUSP): "PSK nagrinės visus BUSP aspektus, įskaitant BESGP …". Nepažeisdamas Europos bendrijos steigimo sutarties 207 straipsnio, PSK turi vaidinti pagrindinį vaidmenį apibrėžiant ES reagavimą į krizę ir jos paskesnius veiksmus.PSK svarstys visus uždavinius, apibūdintus Europos Sąjungos sutarties (ESS) 25 straipsnyje. Jis gali rinktis kaip politinių direktorių darinys.Pasikonsultavęs su pirmininkaujančia valstybe nare ir nepažeisdamas ESS 18 straipsnio, Generalinis sekretorius/ Vyriausiasis įgaliotinis BUSP gali pirmininkauti PSK, ypač krizės atveju.1. Konkrečiai PSK:a) seks tarptautinę padėtį bendrai užsienio ir saugumo politikai priklausančiose srityse, pateikdamas Tarybai "nuomones" arba Tarybos prašymu arba savo iniciatyva, ir padės apibrėžti politikos kryptis ir stebės sutartų politikos krypčių įgyvendinimą, visą tai vykdys nepažeisdamas Europos bendrijos steigimo sutarties 207 straipsnio ir pirmininkaujančiosios valstybės narės bei Komisijos kompetencijos;b) nagrinės Bendrųjų reikalų tarybos (angl. GAC) išvadų projektų sritis, kuriose jis dalyvauja;c) rengs gaires kitiems komitetams BUSP priklausančiais klausimais;d) palaikys išskirtinį ryšį su Generaliniu sekretoriumi/ Vyriausiuoju įgaliotiniu (GS/VĮ) ir specialiais atstovais;e) siųs gaires Kariniam komitetui; gaus Karinio komiteto nuomones ir rekomendacijas. Karinio komiteto (ESKK, angl. EUMC) pirmininkas, kuris palaiko ryšius su Europos Sąjungos kariniu štabu (ESKŠ, angl. EUMS), prireikus dalyvauja PSK posėdžiuose;f) gaus informaciją, rekomendacijas ir nuomones iš Krizių valdymo civilinių aspektų komiteto ir siųs jam gaires BUSP priklausančiais klausimais;g) koordinuos, prižiūrės ir stebės diskusijas BUSP klausimais įvairiose darbo grupėse, kurioms jis gali siųsti gaires ir kurių pranešimus jis turi nagrinėti;h) vadovaus politiniam dialogui pagal savo statusą ir Sutartyje nustatytomis formomis;i) teiks išskirtinį forumą dialogui ESGP klausimais su penkiolika ir šešiomis valstybėmis, taip pat su NATO pagal atitinkamuose dokumentuose išdėstytus susitarimus;j) globojant Tarybai, imsis atsakomybės už politinį vadovavimą karinių gebėjimų plėtrai, atsižvelgiant į krizės, į kurią Sąjunga nori reaguoti, tipą. Karinių gebėjimų plėtros srityje PSK gaus Karinio komiteto, kuriam padeda Europos karinis štabas, nuomonę.2. Be to, kilus krizei, PSK yra Tarybos organas, kuris svarsto krizines situacijas ir nagrinėja visas pasirinkimo galimybes, kurios galėtų būti laikomos Sąjungos reagavimu pagal vieningą bendrą institucijų sistemą ir nepažeidžiant kiekvieno ramsčio sprendimų priėmimo bei įgyvendinimo procedūrų. Taigi tik Taryba, kurios parengiamąjį darbą atlieka Koreperas, ir Komisija, kiekviena savo kompetencijos srityje ir Sutartyse nustatyta tvarka, turi įgaliojimus priimti teisiškai privalomus sprendimus. Komisija naudojasi savo įgaliojimais, įskaitant iniciatyvos galią pagal Sutartis. Koreperas atlieka vaidmenį, kurį jam skiria Europos bendrijos steigimo sutarties 207 straipsnis ir Tarybos darbo tvarkos taisyklių 19 straipsnis. Tuo tikslu jam iš anksto praneš PSK.Kritinėje situacijoje ypač būtinas glaudus šių organų bendradarbiavimas ir jis bus užtikrinamas:a) jei reikia, PSK pirmininko dalyvavimu Korepero posėdžiuose;b) užsienio reikalų patarėjų, kurių užduotis yra palaikyti veiksmingą nuolatinį BUSP diskusijų ir diskusijų pagal kitus ramsčius koordinavimą, vaidmeniu (1992 m. gegužės 11 d. Tarybos išvadų priedas).Kad būtų parengtas ES reagavimas į krizę, PSK turi siūlyti Tarybai Sąjungos siektinus politinius tikslus ir rekomenduoti darnų kompleksą galimybių prisidėti prie krizės sprendimo. Konkrečiai jis gali parengti nuomonę, rekomenduojančią Tarybai priimti bendrųjų veiksmų aktą. Nepažeidžiant Komisijos vaidmens, jis prižiūri priimtų priemonių įgyvendinimą ir įvertina jų poveikį. Komisija informuoja PSK apie priemones, kurių ji imasi ar numato imtis. Valstybės narės informuoja PSK apie priemones, kurių jos ėmėsi ar numato imtis nacionaliniu lygmeniu.PSK atlieka ES karinio reagavimo į krizę "politinę kontrolę ir strateginį vadovavimą". Tuo tikslu Karinio komiteto nuomonių ir rekomendacijų pagrindu jis įvertina Tarybai pateiktinus esminius elementus (strategines karines pasirinkimo galimybes, įskaitant vadovybės grandinę, operacijos koncepciją, operacijos planą).PSK vaidina svarbų vaidmenį plečiant glaudesnes konsultacijas, ypač su NATO ir dalyvaujančiomis trečiosiomis valstybėmis.Remdamasis PSK komiteto darbu, Generalinis sekretorius/ Vyriausiasis įgaliotinis nurodo Situacijų centro veiklos kryptis. Pastarasis remia PSK ir teikia jam krizės valdymui reikalingus žvalgybos duomenis.Siekiant sudaryti palankias sąlygas, kad PSK galėtų užtikrinti karinės krizių valdymo operacijos "politinę kontrolę ir strateginį vadovavimą", bus taikomos šios priemonės:a) numatant pradėti operaciją, PSK įprasta Tarybos darbo rengimo tvarka siunčia Tarybai rekomendaciją, pagrįstą Karinio komiteto nuomonėmis. Ja remdamasi, Taryba nusprendžia pradėti operaciją pagal bendrųjų veiksmų aktą;b) pagal ESS 18 ir 26 straipsnius bendrųjų veiksmų aktas konkrečiai nustatys Generalinio sekretoriaus/ Vyriausiojo įgaliotinio vaidmenį įgyvendinant priemones, priklausančias PSK "politinės kontrolės ir strateginio vadovavimo" sričiai. Įgyvendindamas šias priemones, Generalinis sekretorius/ Vyriausiasis įgaliotinis veikia gavęs PSK pritarimą. Jei manoma, kad reikia naujo Tarybos sprendimo, galėtų būti naudojama supaprastinta rašytinė procedūra (Tarybos darbo tvarkos taisyklių 12 straipsnio 4 dalis);c) operacijos metu Taryba bus informuojama Generalinio sekretoriaus/ Vyriausiojo įgaliotinio kaip PSK pirmininko pateikiamais PSK pranešimais.--------------------------------------------------


title: 2006 m. gruodžio 19 d. ELPA priežiūros institucijos sprendimas Nr. 412/06/COL priimti sprendimą dėl mokesčių grąžinimo schemos jūrininkams, dirbantiems Norvegijos bendrajame laivybos registre (NBLR) registruotuose laivuose, Trumpa informacija

text:
17.5.2007

               LT

               Europos Sąjungos oficialusis leidinys

               C 111/20

         2006 m. gruodžio 19 d. ELPA priežiūros institucijos sprendimas Nr. 412/06/COL priimti sprendimą dėl mokesčių grąžinimo schemos jūrininkams, dirbantiems Norvegijos bendrajame laivybos registre (NBLR) registruotuose laivuose
   Trumpa informacija
   (2007/C 111/08)

               Pagalbos numeris

               61026

               ELPA valstybė

               Norvegijos Karalystė

               Regionas

               Norvegija

               Pagalbos schemų pavadinimas ir tikslas

               Mokesčių grąžinimo schema jūrininkams, dirbantiems Norvegijos bendrajame laivybos registre (NBLR) registruotuose laivuose.
               Jūrininkų užimtumui ir mokymui skatinti skirta mokesčių grąžinimo schema siekiama garantuoti ir didinti Norvegijos bei EEE jūrininkų užimtumą, užtikrinti jūrininkų įdarbinimą ir kvalifikuotą jų mokymą bei didinti jūrininkus įdarbinančių bendrovių konkurencingumą. Be to, schemoje numatytas platesnis strateginis tikslas — išsaugoti ir plėtoti praktines žinias jūrų pramonėje bei gerinti saugą.

               Teisinis pagrindas

               Metinis biudžetas pagal Norvegijos parlamento priimtą sprendimą ir 2005 m. gruodžio 21 d. Reglamentą Nr. 1720.

               Planuojamos metinės išlaidos

               Pagalbos schema

               Planuojamos metinės išlaidos 2006 m.:
               schemai

               1 210 milijonų NOK

               152 milijonų EUR

               2006 m. schemos pakeitimams, apie kuriuos pranešta

               45 milijonų NOK

               5,65 milijonų EUR

               Trukmė

               Mokesčių grąžinimo schemos trukmė priklauso nuo Norvegijos parlamento sprendimų dėl metinio biudžeto, kuriuose nustatyta schemos taikymo sritis. Todėl schema nustatoma finansiniams metams. Schemos pratęsimas kiekvienais metais priklauso nuo kitų finansinių metų biudžeto asignavimų dydžio. Iš esmės schema nėra nustatyta konkrečiam laikotarpiui, tačiau, jeigu ji vis dar bus taikoma, apie ją bus pakartotinai pranešta po dešimties metų.

               Didžiausias pagal pagalbos schemą teikiamos pagalbos intensyvumas

               Pagal pagalbos schemą laivų savininkams grąžinami iš jūrininkų surinkti mokesčiai ir socialinio draudimo įmokos bei laivų savininkų sumokėtos socialinio draudimo įmokos.
               Šios grąžinamosios išmokos neviršys pajamų mokesčio ir sumokėtų socialinio draudimo įmokų dydžio.

               Ekonomikos sektoriai

               Jūrų transportas

               Pagalbą teikiančios institucijos pavadinimas ir adresas

                           Ministry of Trade and Industry

                           P.O. Box 8014 Dep

                           N-0030 Oslo


title: 2014/500/BUSP: 2014 m. liepos 24 d. Politinio ir saugumo komiteto sprendimas Atalanta/4/2014 dėl Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo (Atalanta), ES pajėgų vado skyrimo ir panaikinantis Sprendimą Atalanta/1/2014

text:
26.7.2014

               LT

               Europos Sąjungos oficialusis leidinys

               L 222/14

         POLITINIO IR SAUGUMO KOMITETO SPRENDIMAS ATALANTA/4/2014
   2014 m. liepos 24 d.
   dėl Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo (Atalanta), ES pajėgų vado skyrimo ir panaikinantis Sprendimą Atalanta/1/2014

      (2014/500/BUSP)

   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 38 straipsnį,
   atsižvelgdamas į 2008 m. lapkričio 10 d. Tarybos bendruosius veiksmus 2008/851/BUSP dėl Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo (1), ypač į jų 6 straipsnį,
   kadangi:

               (1)

               pagal Bendrųjų veiksmų 2008/851/BUSP 6 straipsnio 1 dalį Taryba įgaliojo Politinį ir saugumo komitetą (toliau – PSK) priimti sprendimus dėl Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo, ES pajėgų vado (toliau – ES pajėgų vadas) skyrimo;

               (2)

               2014 m. kovo 18 d. PSK priėmė Sprendimą Atalanta/1/2014 (2), kuriuo ES pajėgų vadu skiriamas kontradmirolas (LH) Jürgen zur MÜHLEN;

               (3)

               ES operacijos vadas rekomendavo naujuoju ES pajėgų vadu vietoj kontradmirolo (LH) Jürgen zur MÜHLEN skirti kontradmirolą Guido RANDO;

               (4)

               ES karinis komitetas pritaria tai rekomendacijai;

               (5)

               todėl Sprendimas Atalanta/1/2014 turėtų būti panaikintas;

               (6)

               pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 5 straipsnį Danija nedalyvauja rengiant ir įgyvendinant su gynyba susijusius Sąjungos sprendimus bei veiksmus,

         PRIĖMĖ ŠĮ SPRENDIMĄ:
   1 straipsnis
   Kontradmirolas Guido RANDO skiriamas Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo (Atalanta), ES pajėgų vadu nuo 2014 m. rugpjūčio 6 d.
   2 straipsnis
   Sprendimas Atalanta/1/2014 panaikinamas.
   3 straipsnis
   Šis sprendimas įsigalioja 2014 m. rugpjūčio 6 d.

      Priimta Briuselyje 2014 m. liepos 24 d.

            Politinio ir saugumo komiteto vardu

            pirmininkas

         W. STEVENS

      (1)  OL L 301, 2008 11 12, p. 33.

      (2)  2014 m. kovo 18 d. Politinio ir saugumo komiteto sprendimas Atalanta/1/2014 dėl Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo (Atalanta), ES pajėgų vado skyrimo ir panaikinantis Sprendimą Atalanta /3/2013 (OL L 85, 2014 3 21, p. 8).


title: 2001 m. birželio 18 d. Tarybos sprendimas dėl Europos bendrijos ir Bulgarijos Respublikos susitarimo dėl Bulgarijos Respublikos dalyvavimo Europos aplinkos agentūroje bei Europos aplinkos informacijos ir stebėjimo tinkle sudarymo

text:
Svarbus teisinis pranešimas

|

32001D0589

Oficialusis leidinys L 213 , 07/08/2001 p. 0065 - 0065

		Tarybos sprendimas2001 m. birželio 18 d.dėl Europos bendrijos ir Bulgarijos Respublikos susitarimo dėl Bulgarijos Respublikos dalyvavimo Europos aplinkos agentūroje bei Europos aplinkos informacijos ir stebėjimo tinkle sudarymo(2001/589/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 175 straipsnio 1 dalį kartu su 300 straipsnio 2 dalies pirmosios pastraipos pirmuoju sakiniu ir 300 straipsnio 3 dalies pirmąja pastraipa,atsižvelgdama į Komisijos pasiūlymą [1],atsižvelgdama į Europos Parlamento nuomonę [2],kadangi:(1) Reglamentu (EEB) Nr. 1210/90 [3] buvo įkurta Europos aplinkos agentūra bei Europos aplinkos informacijos ir stebėjimo tinklas.(2) 1997 m. gruodžio mėn. Liuksemburge susirinkusi Europos Vadovų Taryba nusprendė, kad dalyvavimas Bendrijos programose ir agentūrose yra būdas išplėsti Vidurio ir Rytų Europos šalių pasirengimo narystei strategiją. Agentūrų atveju Europos Vadovų Tarybos išvados numato, kad "Bendrijos agentūros, kuriose galės dalyvauti šalys kandidatės, bus nurodomos kiekvienu konkrečiu atveju".(3) 1999 m. gruodžio mėn. Helsinkyje susirinkusi Europos Vadovų Taryba dar kartą patvirtino visa apimantį stojimo proceso, kuriame šiuo metu vienodomis sąlygomis dalyvauja 13 šalių kandidačių, pobūdį.(4) 2000 m. vasario 14 d. Taryba įgaliojo Komisiją vesti derybas dėl narystės siekiančių šalių dalyvavimo Europos aplinkos agentūroje. 2000 m. spalio 9 d. Komisija pasirašė derybų baigiamąjį aktą.(5) Šiame sprendime minimas Susitarimas turėtų būti patvirtintas,NUSPRENDĖ:1 straipsnisBendrijos vardu patvirtinamas Europos bendrijos ir Bulgarijos Respublikos susitarimas dėl Bulgarijos Respublikos dalyvavimo Europos aplinkos agentūroje bei Europos aplinkos informacijos ir stebėjimo tinkle.Susitarimo tekstas yra pateikiamas kaip šio sprendimo priedas.2 straipsnisTarybos pirmininkas įgaliojamas paskirti asmenį (-is), įgaliotą (-us) deponuoti Susitarimo 18 straipsnyje numatytą pranešimą.3 straipsnisŠis sprendimas skelbiamas Europos Bendrijų oficialiajame leidinyje.Priimta Liuksemburge, 2001 m. birželio 18 d.Tarybos varduPirmininkasM. Winberg[1] OL C 120 E, 2001 4 24, p. 195.[2] Nuomonė pateikta 2001 m. gegužės 31 d. (dar nepaskelbta Oficialiajame leidinyje).[3] OL L 120, 1990 5 11, p. 1. Reglamentas su paskutiniais pakeitimais, padarytais Reglamentu (EB) Nr. 933/1999 (OL L 117, 1999 5 5, p. 1).--------------------------------------------------


title: 2013/484/ES: 2013 m. rugsėjo 30 d. Tarybos sprendimas, kuriuo skiriamas Regionų komiteto Ispanijai atstovaujantis narys

text:
5.10.2013

               LT

               Europos Sąjungos oficialusis leidinys

               L 263/17

         TARYBOS SPRENDIMAS
   2013 m. rugsėjo 30 d.
   kuriuo skiriamas Regionų komiteto Ispanijai atstovaujantis narys
   (2013/484/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Ispanijos Vyriausybės pasiūlymą,
   kadangi:

               (1)

               2009 m. gruodžio 22 d. ir 2010 m. sausio 18 d. Taryba priėmė sprendimus 2009/1014/ES (1) ir 2010/29/ES (2) dėl Regionų komiteto narių ir pakaitinių narių skyrimo laikotarpiui nuo 2010 m. sausio 26 d. iki 2015 m. sausio 25 d.;

               (2)

               pasibaigus Antonio GRIÑÁN MARTÍNEZ kadencijai tapo laisva Regionų komiteto nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam kadencijos laikui iki 2015 m. sausio 25 d. Regionų komiteto nare skiriama:

               —

               Susana DÍAZ PACHECO, Presidenta de la Junta de Andalucía.

         2 straipsnis
   Šis sprendimas įsigalioja jo priėmimo dieną.

      Priimta Briuselyje 2013 m. rugsėjo 30 d.

            Tarybos vardu

            Pirmininkas

         L. LINKEVIČIUS

      (1)  OL L 348, 2009 12 29, p. 22.

      (2)  OL L 12, 2010 1 19, p. 11.


title: 1994 m. lapkričio 21 d. Vykdomojo komiteto Sprendimas dėl kompiuterizuotos procedūros konsultuotis su Konvencijos 17 straipsnio 2 dalyje nurodytomis centrinėmis institucijomis įvedimo (SCH/Com-ex (94)15 rev.)

text:
Svarbus teisinis pranešimas

|

41994D0015

Oficialusis leidinys L 239 , 22/09/2000 p. 0165 - 0165

		Vykdomojo komiteto Sprendimas1994 m. lapkričio 21 d.dėl kompiuterizuotos procedūros konsultuotis su Konvencijos 17 straipsnio 2 dalyje nurodytomis centrinėmis institucijomis įvedimo(SCH/Com-ex (94)15 rev.)VYKDOMASIS KOMITETAS,atsižvelgdamas į Konvencijos dėl Šengeno susitarimo įgyvendinimo 132 straipsnį,atsižvelgdamas į minėtos Konvencijos 17 straipsnio 2 dalį,NUSPRENDĖ:1. Įgyvendinant su vizų išdavimu susijusias nuostatas, kompiuterizuota procedūra konsultuotis su kitų Susitariančiųjų Šalių centrinėmis institucijomis išduodant vizas yra taikoma vadovaujantis prie šio sprendimo pridedamame Duomenų žinyne (SCH/II-VISION (93)20 rev. 3 [1] išdėstytais principais, kurie įsigalioja nuo Konvencijos dėl Šengeno susitarimo įgyvendinimo įteisinimo dienos. Jei, įteisinus Konvencijos dėl Šengeno susitarimo įgyvendinimo, tam tikros Susitariančiosios Šalys neatitiktų kompiuterizuotos procedūros techninių reikalavimų, konsultavimosi duomenys šioms Susitariančiosioms Šalims yra siunčiami įprastiniais būdais pagal Bendrųjų konsulinių instrukcijų nuostatas.2. Vykdomasis komitetas ragina visas Susitariančiąsias Šalis kuo greičiau sukurti technines sąlygas, reikalingas kompiuterizuotai procedūrai taikyti.3. Kol, pradėjus taikyti pirmiau minėtus principus, neveiks konsultavimosi duomenims perduoti numatytas "Sirene" tinklas (II etapas), atitinkamos Susitariančiosios Šalys imasi priemonių, kad užtikrintų duomenų perdavimą viešosiomis ryšio linijomis. Perduodamos duomenis, Susitariančiosios Šalys garantuoja deramą jų apsaugos lygį.4. Kiekviena Susitariančioji Šalis padengia kompiuterizuotai konsultavimo procedūrai savo šalyje reikalingų įrenginių išlaidas. Praėjus dvylikai mėnesių nuo sistemos veikimo pradžios, Susitariančiosios Šalys konsultuojasi dėl kompensacinių mokesčių už duomenų perdavimą, vadovaudamosi principu, kad atsakinga yra ta, dėl kurios atsiranda išlaidos. Ryšium su tuo, Susitariančiosios Šalys atsižvelgia į tai, kad atliekant konsultavimosi procedūrą valstybė, kuri konsultuojasi, taip pat saugo teisėtus valstybės, su kuria konsultuojamasi, saugumo interesus.Susitariančiosios Šalys registruoja išlaidas, nuo sistemos veikimo pradžios patiriamas naudojantis konsultavimosi procedūra, ir ne vėliau kaip po dvylikos mėnesių pateikia šių išlaidų suvestinę.Heidelbergas, 1994 m. lapkričio 21 d.PirmininkasBernd Schmidbauer[1] Konfidencialus dokumentas.--------------------------------------------------


title: 2004/536/EB:2004 m. birželio 29 d. Valstybių ar vyriausybių vadovų sudėties Tarybos sprendimas, dėl siūlomo asmens, kurį ji ketina skirti Komisijos pirmininku

text:
7.7.2004

               LT

               Europos Sąjungos oficialusis leidinys

               L 236/15

      VALSTYBIŲ AR VYRIAUSYBIŲ VADOVŲ SUDĖTIES TARYBOS SPRENDIMAS

   2004 m. birželio 29 d.
   dėl siūlomo asmens, kurį ji ketina skirti Komisijos pirmininku
   (2004/536/EB)
   EUROPOS SĄJUNGOS TARYBA,
   sušaukta valstybių ar vyriausybių vadovų sudėties,
   atsižvelgdama į Europos bendrijos steigimo sutartį, ypač į jos 214 straipsnio 2 dalies pirmą pastraipą,
   NUSPRENDĖ:
   1 straipsnis
   Ponas José Manuel DURÃO BARROSO siūlomas asmeniu, kurį Taryba ketina skirti Komisijos pirmininku 2004 m. lapkričio 1 d. – 2009 m. spalio 31 d.laikotarpiui.
   2 straipsnis
   Šis sprendimas perduodamas Europos Parlamentui.
   3 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje, 2004 m. birželio 29 d.

            Pirmininkas

         B. AHERN